নিত্যলীলা প্রবিষ্ট ওঁ 
বিষ্ণুপাদ অষ্টোত্তরশত 
শ্রীল ভক্তিপ্রমোদ পুরী 

গোস্বামী মহারাজ 


শ্রীচৈতন্যমঠ ও বিশ্বব্যাপী গৌড়ীয় মঠ সমূহের প্রতিষ্ঠাতা পরমহংসকুলচুড়ামণি 
নিত্যলীলাপ্রবিস্ট জগদগুরু প্রভুপাদ ১০৮ শ্রীশ্রীমদ্তক্তিসিদ্ধান্ত সরস্বতী গোস্বামী 
ঠাকুরের অনুকম্পিত অধস্তন শ্রীমায়াপুর ঈশোদ্যানস্থ শ্রীগোপীনাথ গৌড়ীয় মঠের 


প্রতিষ্ঠাতা ও আচার্ষ্যবর্ধ্য 
ত্রিদণ্িস্বামী শ্রীমদ্তক্তিপ্রমোদ পুরী গোস্বামী মহারাজ 
কৰ্তৃক প্রণীত 
প্রথম সংস্করণ 


শ্রীশ্রীজগন্নাথদেবের রথযাত্রা তিথি-বাসর 
(গৌরাব্দ_-৫১২, বঙ্গাব্দ _-১৪০৫, খৃষ্টাব্দ _-১৯৯৮) গুরুপাদপদ্মের শততম 
বর্ষপূর্তির পুষ্পাঞ্জলি 
(১৮৯৮-১৯৯৮) 
দ্বিতীয় সংস্করণ 
শ্রীশ্রীজগন্নাথদেবের রথযাত্রা তিথি-বাসর 
(শ্রীগৌরাব্দ__৫২১, বঙ্গাব্দ - ১৪১৪, খৃষ্টাব্দ-২০০৭ ) সম্পাদক: ত্রিদণ্ডিভিক্ষু 
ভক্তিবিবুধ বোধায়ন যুগ্মসম্পাদক: শ্রীগৌরগোপাল দাসাধিকারী 


প্রকাশক : ত্রিদণ্ডিভিক্ষু ভক্তিনন্দন স্বামী 
প্রকাশনা 
গোপীনাথ গেড়িয়মঠ 
ঈশোদ্যান, শ্রীধাম মায়াপুর, নদীয়া। 
পুষ্ঠাসজ্জা ও অলঙ্করণে :- মানিক মণ্ডল। 
মুদ্রণে :- কালার গ্রাফিক্‌, কোলকাতা। 


ঈশোদ্যান, পোঃ শ্রীমায়াপুর নদীয়া-৭৪১৩১৩, পশ্চিমবঙ্গ। ফোন-(০৩৪৭২) ২৮৫৩০৭ 
শ্রীগোপীনাথ গৌড়ীয় মঠ 
চক্রতীর্থ রোড, পুরী পিন-৭৫২০০২, উড়িষ্যা । 
ফোন- (০৬৭৫২) ২২৫৬৯০ 
শ্রীঅনন্ত-বাসুদেব মন্দির 
শ্যামরায়পাড়া, কালনা, জেলা-বর্ধমান, পশ্চিমবঙ্গ। 
ফোন- (০৩৪৫৪) ২৫৬০২১ 
শ্রীগোপীনাথ গৌড়ীয় মঠ 
গোয়ালপাড়া রোড় শ্রীমা পল্লী পোঃ পর্ণশ্রী, বেহালা, কলিকাতা-৬০ পশ্চিমবঙ্গ। ফোন- (০৩৩) ২৪০৪২২৭২ 
শ্রীগোপীনাথ গৌড়ীয় মঠ (পুরাতন দাউজী মন্দির) 
গোপীশ্বর রোড, বৃন্দাবন, মথুরা | পিন-২৮১১২১ (ইউ. পি.)। ফোন- (০৫৬৫) ২৮৪৪১৮৫ 
শ্রীজগন্নাথ আশ্রম 
গ্রাম-বাড় ভগবানপুর (নূনহণ্ড) পোঃ-পাইকভেরী, থানা-ভগবানপুর, জেলা-মেদিনীপুর, পশ্চিমবঙ্গ। 
ফোন- (০৩২২০) ২৭৮৪৫৬ 
প্রভুপাদ ভক্তিসিদ্ধান্ত ওয়াল্ড মিশন্‌ 
কেশীঘাট, বৃন্দাবন, মথুরা-২৮১১২১ উত্তর প্রদেশ। 


শ্রীশ্রীগুরুগৌরাঙ্গোী জয়তঃ 
প্রকাশকের নিবেদন 
ষড়গোস্বামীর অন্যতম সনাতন গোস্বামীর বৈরাগ্যের উদয় হইল, 
কাশীধামে শ্রীচন্দ্রশেখর আচার্য্য ভবনে যাইয়া শ্ীমন্মহাপ্রভুর সঙ্গে সাক্ষাৎ কালে 
অত্যন্ত দৈন্য পূৰ্ব্বক করজোড়ে জিজ্ঞাসা করিলেন-_প্রভোঃ, আমি কে? 
কে আমি, কেনে আমায় জারে তাপত্রয় । 
ইহা নাহি জানি__কেমনে হিত হয়।। 
সাধ্য-সাধন-তত্ত্ব পুছিতে না জানি। 
কৃপা করি সব তত্ব কহত আপনি || 
শ্বীভগবান শ্রীকৃষ্ণ যেমন তাহার প্রিয় সখা অজ্জুনকে লক্ষ্য করিয়া 
গীতোপদেশ করিয়াছিলেন ঠিক সেরূপ ভাবে কলিযুগপাবনাবতারী 
শ্রীমন্মহাপ্রভূও তাহার শ্রীমুখপদ্ম হইতে জগতের কল্যাণার্থে জগৎজীবকে শিক্ষা 
প্রদান করিবার জন্য, শ্রীল সনাতন গোস্বামীকে উপলক্ষ্য করিয়া বলিয়াছিলেন-__ 


জীবের স্বরূপ হয় কৃষ্ণের নিত্যদাস। 
কৃষ্ণের তটস্থা-শক্তি ভেদাভেদ-প্রকাশ।। 
জীব নিত্য-দাস-_তাহা ভুলি' গেল। 
এই দোষে মায়া তার গলায় বান্ধিল।। 
কৃষ্ণ ভুলি' সেই জীব অনাদি-বহির্মখ। 
অতএব মায়া তারে দেয় সংসার-দুঃখ ৷৷ 1 
এই অবস্থায়__ 
ব্ৰহ্মাণ্ড ভ্ৰমিতে কোন ভাগ্যবান জীব। 
গুরু-কৃষ্ণ-প্রসাদে পায় ভক্তিলতা-বীজ।। 
তাতে কৃষ্ণ ভজে করে গুরুর সেবন। 
মায়াজাল ছুটে, পায় কৃষ্ণের চরণ।। 
শ্রীমন্মহাপ্রভু উপরিলিখিত অল্প কয়েকটি কথার মধ্যেই সমস্ত 
'অধ্যাত্মতত্ত' ব্যাপক ভাবে বুঝাইয়া দিয়াছিলেন। মহাপ্রভু আরও বলিয়াছিলেন 


সূর্য্যাংশ-কিরণ, যৈছে অগ্নি জ্বালাচয় । 
স্বাভাবিক কৃষ্ণের তিন প্রকার শক্তি হয়।। 
কৃষ্ণের স্বাভাবিক শক্তি পরিণতি। 
চিচ্ছক্তি, জীবশক্তি, আর মায়াশক্তি।। 
এক্ষণে কৃষ্ণের তিন শক্তি চিৎ, অচিৎ (জড়) ও মায়ার সম্বন্ধে নিম্নে 
বিশ্লেষণ করিলাম-_নিজের সঙ্কীর্ণ মনবুদ্ধি লইয়া অনন্ত ভগবানকে মাপিয়া স্বীয় 
সীমাবদ্ধ গণ্ডীর মধ্যে আনয়ন করার চেষ্টা মায়ার কার্য্য। এই মায়ার দ্বারা ইন্দ্রিয়জ 
অর্থাৎ অক্ষজজ্ঞান দ্বারা কখনও মায়াধীশ অধোক্ষজ শ্রীভগবান হরিকে জানা 
যায় না। অচিৎ অর্থাৎ জড়বস্ত দ্বারা কখন চিৎ চেতন্যবস্ত শ্রীভগবানকে লাভ করা 
যায় না। ভগবানকে লাভ করার জন্য সদগুরুপাদপদ্মে নিজ আত্মাকে উৎসর্গ 
করিয়া ভগবদ্তজন আরম্ভ করা আবশ্যকীয় । 
শ্রীভাগবত বলেন--“নৃদেহমাদ্যং সুলভং সুদুল্পভং প্রবং সুকল্পং 
গুরুকর্ণধারং। ময়ানুকূলেন নভস্বতেরিতং পুমান্‌ ভবান্ধিং ন তরেৎ স 
আত্মহা।1” এই সুগঠিত মনুষ্যরূপ দেহ তরণী (নৌকা) অনেক জন্ম কর্ম্ম ফলে 
ফল ভোগ করিতে করিতে কোন অজ্ঞাত সুকৃতি বশতঃ ভগবৎ কৃপায় লাভ 
হইয়াছে। এ ভব সমুদ্রে, এই মানব দেহই সুগঠিত নৌকাস্বরূপ। তাহাতে সদ্‌ 
গুরুরূপ কর্ণধার বিদ্যমান আছেন। পথিমধ্যে প্রবল ঝটিকাদি দ্বারা এই দেহতরী 
বিপন্ন হওয়ারও কোন আশঙ্কা নাই, কেন না শ্রীভগবানের কৃপানুরূপ অনুকূল বায়ু 


পশ্চাতে প্রবাহিত হইতেছে, যে মনুষ্য এমন সুবিধা থাকা সত্তেও এই ভবসাগর 
উত্তীর্ণ না হয় সে নরাধম ও আত্মঘাতী। 

“অতএব যত শীঘ্ৰ পার সেবহ গোবিন্দচরণ। 

জীবনের ঠিক নাই।” 


AAR 


শ্রীল সনাতন গোস্বামীর সংক্ষিপ্ত জীবন 
বৈষ্ণবকুলচুড়ামণি শ্রীল সনাতন গোস্বামী, শ্ৰীরূপগোস্বামী ও 
শ্রীঅনুপম (বল্লভ) তিন সহোদর ভ্রাতা। শ্রীজীব গোস্বামী ছিলেন কনিষ্ঠ ভ্রাতা 
শী রা শ্রীসনাতন গোস্বামীর আবির্ভাব কাল ১৪১০ শকাব্দে (ইং 
১৪৮৮ খ্রীঃ)। প্রকটলীলা করেন ৭০ বৎসর। 
শ্ৰীরূপ ও শ্রীসনাতনের পূর্ব্বাশ্রমের নাম ছিল যথাক্রমে অমর ও 
সন্তোষ। ঘটনা ক্রমে এক সময় মাতুলালয়ে, বাকলা চন্দ্রদ্বীপের অন্তর্গত মোরগা 
নামক গ্রামে ইহারা বাস করিতেছিলেন। কি প্রকারে উভয়েই বাংলার তৎকালীন 
নবাব হোসেন শাহের মন্ত্রী হইয়াছিলেন তাহার সম্বন্ধে একটি অপূর্ব ঘটনা আছে। 
হোসেন শাহ তখনকার গৌড়ের রাজধানী রামকেলী নগরে বাস 
করিতেন। তিনি অনেক মসজিদ তৈয়ারী করিয়াছিলেন। মসজিদের গায়ে 
কারুকার্য্য করিতে তিনি ভালবাসিতেন। এক সময় একটি নৃতন মসজিদ তৈয়ারী 
হইতেছে। তৈয়ারী প্রায় শেষ। সেই সময় হোসেন শাহ বাঁশের মই বাহিয়া ওপরে 
উঠিয়া মসজিদটি পর্যবেক্ষণ করিতে করিতে এ স্থানে দীড়াইয়াই প্রধান 
রাজমিস্ত্রীর সহিত আলাপ করিতেছেন। আর কোন কোন স্থানে কাজ ভাল হয় 
নাই তাহা লইয়া উদ্বেগের সহিত কথা বলিতেছেন। রাজমিস্ত্রী কথার উত্তর 
দিতেছিলেন। অনেক লোকের স্বভাব থাকে কথা বলিবার সময় গায়ে হাত দিয়া 
ধাক্কা দিয়া কথা বলা। হোসেন শাহের সেই স্বভাব ছিল। হোসেন শাহ কথায় কথায় 
মাটিতে পড়িয়া গেলেন। তৎক্ষণাৎ তাহার মৃত্যু হইল। নবাব নীচে নামিয়া আসিয়া 
হিঙ্গা নামক এক ভূত্যকে ডাকিয়া বলিলেন “হিঙ্গা তুই মোরগা যা”। এই কথা 
বলিয়া তিনি রাজপ্রাসাদের অন্দরে চলিয়া গেলেন। মোরগা একটি প্রসিদ্ধ গ্রাম। 
সকলেই চিনে। ভূত্য হিঙ্গা মোরগা গ্রামে চলিয়া গেল। সেইখানে গিয়া একই 
রাস্তায় বারবার ঘোরাঘুরি করিতে লাগিল। 
রাস্তার পার্শ্বে একটি পর্ণকুটীর, তাহার বারান্দায় বসিয়া দুইজন পণ্ডিত 
শান্তর আলোচনা করিতেছিলেন। পণ্ডিতদ্ধয় একটি অপরিচিত লোককে একই 


রাস্তায় আনাগোনা করিতে দেখিয়া জিজ্ঞাসা করিলেন, “তুমি এইখানে ঘুরিতেছ 
কেন”? হিঙ্গা বলিল, “আমি হোসেন শাহের ভূত্য। তাহার আদেশে আসিয়াছি। কি 
কাজে আসিয়াছি তাহা জানিনা”। 

পণ্ডতিতদ্বয় জিজ্ঞাসা করিলেন, “তুমি মালিককে জিজ্ঞাসা করিলে না 
কেন কি কাজে যাইবে”? হিঙ্গা বলিল, “তখন নবাবের মেজাজ-_অত্যন্ত রুক্ষ, 
আমি সাহস করিয়া জিজ্ঞাসা করি নাই। আমাকে আদেশ করিয়া তিনি অন্দরে 
চলিয়া গেলেন। আমি বাহির-ভূত্য, অন্দরে ঢুকিবার কোন অধিকার নাই। বাহিরে 
ফিরিয়া আসিয়া যদি আমাকে দেখেন যে আমি যাই নাই তাহা হইলে ভ€সনা 
করিয়া আমাকে তাড়াইয়া দিবেন-_-মারিতেও পারেন।” “নবাবের মেজাজ 
এইরূপ রুক্ষ হইবার কারণ কি?” পণ্ডিতদ্বয় জানিতে চাহিলেন। হিঙ্গা বলিল, 
“উনি একটি মসজিদ নিৰ্ম্মাণ পর্যবেক্ষণ করিতে গিয়া বাঁশের মীচার উঁচুতে 
উঠিয়াছিলেন। এখানে প্রধান রাজমিন্ত্রীর সহিত কথা বলিতে বলিতে তাহাকে 
ধাক্কা দিলে রাজমিস্ত্রী নীচে পড়িয়া যান ও মৃত্যু হয়। এই কারণে নবাবের মেজাজ 
ভীষণ ভাবে রুক্ষ ছিল।” 

পণ্ডিতদ্বয় তখন হিঙ্গাকে একখানা কাগজে চারজন ওস্তাদ রাজমিস্ত্রীর 
নাম লিখিয়া বলিলেন, “তুমি এই চারজন রাজমিস্ত্রী লইয়া যাও। তাহাদের 
বাসস্থান নিকটেই।” এ কথামত হিঙ্গা এ চারজন রাজমিস্ত্রী লইয়া রামকেলী 
চলিয়া আসিলেন। রাজমিস্ত্রী পাইয়া হোসেন শাহ সন্তুষ্ট হইয়া হিঙ্গাকে জিজ্ঞাসা 
করিলেন, “তোকে তো রাজমিস্ত্রীর কথা বলিয়া দেই নাই, তুই চারজন রাজমিস্ত্রী 
লইয়া আসিলি কোন্‌ বুদ্ধিতে ? ” 

হিঙ্গা বলিল, “এখানকার দুইজন পণ্ডিত এই বুদ্ধি আমায় দিয়াছিলেন 
আমার মুখে সব শুনিয়া।” এই কথা শুনিয়া নবাব অবাক হইয়া ভাবিলেন এ 
দুইজন পণ্ডিত নিশ্চয় অতিশয় তীক্ষবুদ্ধিসম্পন্ন হইবেন। এইরূপ তীক্ষবুদ্ধি সম্পন্ন 
লোককেই রাজসভায় মন্ত্রী রাখিতে হয়। হোসেন শাহ তৎক্ষণাৎ হিঙ্গার সঙ্গে 
পাল্কী দিয়া পাঠাইলেন । হিঙ্গা পাল্কী লইয়া গিয়া পণ্ডিতদ্বয়কে বলিলেন, 
“আপনাদের এখনই রাজদরবারে যাইবার হুকুম। এই পাল্কীতে চড়িয়া চলুন।” 
অনিচ্ছা সত্তেও রাজাজ্ঞা পালন কর্তব্যবোধে যবন রাজার দরবারে দুই ভাই 
পাল্কীতে চড়িয়া আসিলেন। হোসেন শাহ তাহাদিগকে সসম্মানে বসাইয়া বলিলেন, 
“আপনারা দুইজন আমার রাজ্যের মন্ত্রী হউন, একজন অন্দর মহলের (খাস 
দরবারের) মন্ত্রী, অপরজন অর্থসচিব। তাহাদের নাম হইল দবীর খাস ও সাকর 
মল্লিক। তাহাদের মন্ত্রিত্বকালে হোসেন শাহের রাজ্য সকল বিষয়ে প্রভূত উন্নতি 
করিয়াছিল। রামকেলীতেই শ্রীমন্‌ মহাপ্রভু দবীর খাস এবং সাকর মন্লিককে কৃপা 
করিয়াছিলেন। তখন তাহাদের নাম রাখেন সনাতন ও রূপ। পরবর্তিকালে তাহারা 


রাজার মন্ত্রিত্ব ত্যাগ করিয়া শ্রীমন্‌ মহাপ্রভুর শ্রীচরণাশ্রয় অবলম্বন করিয়াছিলেন। 
সে সম্বন্ধে একটি অপরূপ কাহিনী প্রচলিত আছে। 

একদিন রাত্রিকালে হোসেন শাহের বেগম স্বামীর গায়ে হাত বুলাইয়া 
সেবা করিতেছিলেন। দেখিলেন স্বামীর পিঠের উপরে একটি প্রকাণ্ড দাগ। এ 
দাগটি কিসের জানিবার জন্য পতিকে পুনঃ পুনঃ জিজ্ঞাসা করিলেও হোসেন শাহ 
বলিতে রাজী হইলেন না। শেষে একান্ত পীড়াপীড়িতে রাজী হইয়া বলিলেন, 
“আমি একসময় জমিদার সুবুদ্ধিরায়ের ভূত্য ছিলাম। তিনি আমাকে একটি 
পুষ্করিণী খনন করিবার ভার দিয়াছিলেন। আমি অনেক চতুরতা করিয়া 
কাজটিতে ফাকি দিয়াছিলাম। মনিব আমার চতুরতা বুঝিতে পারিয়া তাহার 
হাতের লাঠি দিয়া আমার গীঠে সজোরে আঘাত করিয়াছিলেন। এঁটি সেই 
আঘাতের দাগ।” বেগম জানিতে চাহিলেন, “সুবুদ্ধিরায় এখন কোথায় আছে।” 
বাংলার নবাব বলিলেন, “তিনি আমার রাজ্যের মধ্যেই নিজ প্রাসাদে আছেন।” 
বেগম বলিলেন, “যাহার লাঠির দাগ নবাবের পিঠে সেই লোকটি এখনও বাঁচিয়া 
আছে? ইহা আমি সহ্য করিব না। কাল সকালেই ডাকিয়া তাহার শিরশ্ছেদ 
করিতে হইবে” | নবাব বলিলেন, “তাহা আমি কিছুতেই করিতে পারিব না। আমি 
শাস্তি পাইয়াই আমার বিবেক জাগিয়াছিল। তদবধি সৎ পথে চলিয়াছি। আমি 
একটি ভৃত্য ছিলাম। ভাগ্যবশে এখন নবাব হইয়াছি। আমার উন্নতির মূলে 
সুবুদ্ধিরায়ের ভসনা ও লাঠি। আমি তাহার শিরশ্ছেদ করিতে পারিব না। আমি 
তাহার প্রতি কৃতজ্ঞ।” বেগম বলিলেন, “তুমি তাহার শিরশ্ছেদ না করিলে আমি 
আত্মহত্যা করিয়া মরিব।” বহুক্ষণ ধরিয়া কথা কাটাকাটিতে ঝগড়া বাধিয়া গেল 
ডাকাইয়া আনিলেন। দবীর খাস নবাবের কথার আদ্যোপান্ত শুনিয়া কি করিয়া 
সুবুদ্ধিরায়ের প্রাণদণ্ড না দিয়া তাহাকে ধর্ম্মচ্যত করিয়া দেই তাহা হইলে কেমন 
হয়?” 

বেগম শুনিয়া খুব উল্লাস সহকারে বলিলেন,। “তাহাই করুন।” 

দ্বন্দ্ব মিটাইয়া সেই গভীর রাত্রেই তিনি বাড়ী ফিরিতেছিলেন। তখন 
বর্ষাকাল, বৃষ্টি হইতেছিল। ফিরিবার পথে বৃষ্টির মধ্যে ভিজিয়া এক কৃষকের 
বাড়ীর পাশ দিয়া যাইতেছেন। 

কৃষকপত্রী বলিল, “ঘরের পাশ দিয়া একটি লোক গেল মনে হইল”। 
কৃষক বলিল, “এত রাত্রে একটি লোকের বাহির হইবার কি দরকার হইতে পারে? 
আমার মনে হয় একটি কুকুর হইবে।” কৃষকপত্বী বলিল, “কুকুরেরই বা কি 


দরকার হইতে পারে? কুকুর তো ঘরের কোণে বসিয়া থাকিতে পারে। রাত্রিতে 
বৃষ্টির মধ্যে বাহির হইবে কেন ?” 
কৃষক বলিল, “তোমার কি মনে হয় 2” 

কৃষকপত্বী বলিল, “আমার মনে হয় কোন মানুষই হইবে। বোধ হয় 
কোন মনিবের দাসত্ব করে। তাহার মনিবের হুকুমে এই রাত্রে বৃষ্টির মধ্যে বাহির 
হইয়াছে। নতুবা এই বর্ষায় এত রাত্রে কে বাহির হইবে?” কৃষক ও কৃষকপত্বীর 
এই আলাপগুলি শ্রীসনাতন শুনিলেন, শুনিয়া ভাবিলেন, “সত্যিই তো, পরের 
দাসত্ব করি বলিয়াই এই অবস্থায় বাহির হইয়াছি। যে অবস্থায় একটি কুকুরও 
বাহির হয় না । আর বাহির হইয়াও আমি কি গহিত কার্য করিলাম। একজন 
নৈষ্ঠিক হিন্দুর জাতিতভ্রষ্ট করিবার পরামর্শ দিয়া আসিলাম। ইহা ভীষণ পাপের 
কাৰ্য্য করিলাম। আবার ভাবিলেন যাহাই হউক তাহার প্রাণটিকে তো বাঁচাইলাম।” 
আবার ভাবিলেন, “প্রাণটি বড় না ধর্ম বড়? যাইত যাইত প্রাণটি যাইত। আমি 
কেন ধর্মমত্রষ্ট হইতে পরামর্শ দিলাম ?” বিষগ্রচিত্তে এইরূপ ভাবিতে ভাবিতে 
সনাতন বাড়ী ফিরিলেন। 

শ্রীসনাতন দুই দিন রাজসভায় যাইলেন না। তিনি কেন আসিতেছেন 
না, রাজার নিকট হইতে খবর আসিল। উত্তরে তিনি বলিলেন, “আমি অসুস্থ।” 
নবাব পরদিন এক কবিরাজ পাঠাইয়া দিলেন। কবিরাজ আসিয়া দেখিলেন 
কয়েকজন ভক্ত লইয়া তিনি শ্রীভাগবত চচ্া করিতেছেন। কবিরাজ তাহার কি 
অসুখ জানিতে চাহিলে তিনি উত্তর করিলেন, “আমার দেহের কোন অসুখ নাই, 
মনের অসুখ”। কবিরাজ সঙ্গে সঙ্গে ফিরিয়া নবাবকে সেই কথা জানাইলে নবাব 
নিজেই চলিয়া আসিলেন। আসিয়া বলিলেন, “আপনি প্রতিদিনের মত আমার 
রাজদরবারে যাইতেছেন না কেন ?" শ্রীসনাতন বলিলেন, “আমি আর আপনার 
চাকুরী করিব না।” নবাব বলিলেন, “আপনি চাকুরী না করিলে আমার রাজ্যের 
আপনার চাকুরী করিব না।” নবাব বলিলেন, “আপনি চাকুরী না করিলে 
কারাগারে বন্দি করিয়া রাখিব।” শ্রীসনাতন বলিলেন, “আপনি নবাব । আপনি 
যাহা ইচ্ছা করিতে পারেন চাকুরী আর করিব না।” 

কিছুদিন পরে হোসেন শাহ উড়িষ্যা বিজয়ে যাইবেন। তিনি কারাগারের 

মধ্যে যাইয়া শ্রীসনাতনকে বলিলেন, “আপনি আমার সহিত চলুন। আমি উড়িষ্যা 
যাইতেছি। আপনার বুদ্ধি অনুযায়ী চলা আমার একান্ত প্রয়োজন।” শ্রীসনাতন 
বলিলেন, “আমি কিছুতেই আপনার সহিত যাইব না। আপনি উড়িষ্যা যাইয়া 
দেবতার মন্দির ভাঙিবেন। তাহাতে আমি কিছুতেই আপনার সঙ্গে থাকিব না। 
আমি আপনার চাকুরী আর কিছুতেই করিব না। তবে আপনার রাজত্বে এতদিন 


আমি মন্ত্রী ছিলাম। আপনাকে সুপরামর্শ দেওয়া আমার কর্তব্য। উড়িষ্যায় এখন 
আপনি যাইবেন না। উড়িষ্যা এখন খুব সুরক্ষিত। এখন উড়িষ্যা যাইলে পরাজিত 
হইয়া আসিবেন।” হোসেন শাহ শ্ীসনাতনের কথা না শুনিয়া উড়িষ্যায় 
গিয়াছিলেন এবং সত্য সত্যই ভীষণ ভাবে হারিয়া আসিয়াছিলেন। 
অবস্থা অত্যন্ত ভয়াবহ দেখিয়া শ্রীরূপ তাহার বাড়ীঘর বিক্রয় করিয়া 
দশহাজার মুদ্রা এক মুদি দোকানে রাখিয়া গেলেন ও বলিয়া গেলেন, “আমার 
দাদা বিপদে পড়িলে তাহাকে এই টাকা দিয়া সাহায্য করিবেন।” শ্রীরূপ সংসার 
ত্যাগ করিয়া পদব্রজে বহুদিন ঘুরিয়া প্রয়াগে শ্রীমন্মহাপ্রভুর সাক্ষাৎ লাভ 
করিয়াছিলেন। 
মুদিওয়ালা শ্রীরূপের গচ্ছিত টাকা গোপনে কারাগারে শ্রীসনাতনের 
হাতে পৌঁছাইয়া দিলেন। কারাগাররক্ষীকে শ্রীসনাতন এ টাকা দেখাইয়া লোভ 
দেখাইলেন ও বলিলেন, “তুমি আমায় ছাড়িয়া দাও, তোমার মনে আছে তো, এক 
সময় আমি তোমায় অনেক উপকার করিয়াছি।” মুক্ত হইয়া শ্রীসনাতন বহু পথ 
অতিক্রম করিয়া কাশী অভিমুখে রওনা হইলেন। কাশীতে যাইয়া শ্রীসনাতন 
শ্রীমন্মহাপ্রভূর দর্শন ও কৃপা লাভ করিয়াছিলেন। 
শ্রীমন্মহাপ্রভু তখন কাশীতে শ্রীচন্দ্রশেখরের বাড়ী অবস্থান 
করিতেছিলেন। শ্রীমন্মহাপ্রভু শ্রীচন্দ্রশেখরকে দিয়া শ্রীসনাতনের ক্ষৌরকর্ম্মাদি 
করাইয়া ভদ্রবেশ করাইলেন। শ্রীসনাতন শ্রীমন্মহাপ্রভুর চরণে আসিয়া প্রণত 
“কে আমি,” কেনে আমায় জারে তাপত্রয় । 
ইহা নাহি জানি কেমনে হিত হয়।। 
সাধ্য-সাধন-তত্ত্ব পুছিতে না জানি। 
কৃপা করি সব তত্ব কহত আপনি।।” 
_-(চৈঃ চঃ মধ্য বিংশ ১০২-১০৩) 
এই প্রশ্নের উত্তর মহাপ্রভু তাহাকে সকল শাস্ত্রের সার কথা জীবের 
স্বরূপ, কর্তব্য ও ভজনাদি বিষয় জানাইয়াছিলেন। যাহা শ্রীসনাতন শিক্ষা নামে 
প্রসিদ্ধ। 
কলিযুগপাবনাবতারী শ্রীমন্মহাপ্রভুর আদেশকে শিরোধার্য্য করিয়া 
শ্রীসনাতন বহু লুপ্ততীর্থ উদ্ধার, শ্রীরাধাকুণ্ড-শ্যামকুণ্ড ও শ্রীরাধা-মদনমোহনের 
শ্রীবিগ্রহ উদ্ধার করিয়াছিলেন। তৎসহ আমার ন্যায় জীব সকলকে শুদ্ধভক্তি 
জ্ঞাপনার্থে বহু ভক্তিগ্রন্থ প্রকাশ করিয়াছিলেন। 


শ্রীসনাতন শিক্ষানুসরণে 


শ্রীমন্তক্তিপ্রমোদ পুরী গোস্বামী মহারাজ 
শ্রীমন্মহাপ্রভু তাহার প্রিয় পার্ষদ শ্রীরূপ গোস্বামিপাদ ও শ্রীল সনাতন 
গোস্বামিপাদকে উপলক্ষ্য করিয়া সম্বন্ধ, অভিধেয় ও প্রয়োজন তত্বাত্মক যে 
শুদ্ধভক্তিসিদ্ধান্ত শিক্ষা দিয়াছেন, তাহা সদ্গুরুপাদাশ্বিত ভক্ত মাত্রেরই বিশেষ 
ভাবে আলোচ্য। শ্রীল সনাতন গোস্বামি প্রভুকে শ্রীমন্মহাপ্রভু কাশী দশাশ্বমেধ 
ঘাটে এবং শ্রীল রূপ গোস্বামি প্রতুকে প্রয়ার দশাস্বমেধ ঘাটে শিক্ষা দিয়াছেন। 
কাশীতে শ্রীমন্মহাপ্রভূ সম্বন্ধ, অভিধেয় ও প্রয়োজন-_এই তিনটি তত্ব শ্রীল 
সনাতন গোস্বামি প্রভুকে উপলক্ষ্য করিয়া এবং প্রয়াগে অভিধেয় তত্ব শ্রীল 
রূপগোস্বামিপ্রভুকে উপলক্ষ্য করিয়া সংক্ষেপে শিক্ষা দিয়াছেন। “মহাজনো যেন 
গতঃ সঃ পন্থাঃ”"__এই ন্যায়াবলম্বনে আমরা শ্রীমন্মহাপ্রভুর উক্ত প্রিয় পার্ষদ 
মহাজনদ্বয়ের পদাঙ্ক অনুসরণ- প্রয়াসী হইয়া তাহাদের শ্রীপাদপদ্মে সাষ্টাঙ্গ প্রণতি 
জ্ঞাপনপূর্ব্বক তাহাদের অহৈতুকী কৃপাপ্রার্থী হইতেছি, তাহাদের অহৈতুকী কৃপা 
না হইলে মহাপ্রভুর কথার প্রকৃত মর্মার্থ কিছুই উপলব্ধি করিতে পারিব না৷ 
আবার পরমারাধ্য শ্রীশ্রীল প্রভুপাদের কৃপা না হইলে সপার্ষদ মহাপ্রভুর কথাও 
কিছুই বুঝিতে পারিব না। শ্রীল সনাতন গোস্বামিপাদ কাশীতে শ্রীমন্মহাপ্রভুর 
শ্রীপাদপদ্মে প্রণত হইয়া অত্যন্ত দৈন্যার্তি সহকারে জিজ্ঞাসা করিতেছেন, “প্রভো! 
আমি কে? কেনই বা আমাকে আধ্যাত্মিক, আধিভৌতিক ও আধিদৈবিক-_এই 
ত্রিতাপ জ্বালায় দগ্ধীভূত হইতে হইতেছে, কিরূপেই বা আমি প্রকৃত মঙ্গল লাভ 
করিতে পারিব। সাধ্য-সাধনতত্্ব আমি জিজ্ঞাসা করিতে জানি না। কৃপাপূর্বক 
আপনি আমার সকল জ্ঞাতব্য ও কর্তব্য বিষয়ের উপদেশ করুন।” 
শ্রীল সনাতন শ্রীভগবান্‌ গৌরসুন্দরের নিত্যসিদ্ধ পার্ষদ। তথাপি মাদৃশ 
বদ্ধজীবের নিত্যকল্যাণ বিধানার্থ স্বয়ং মহাপ্রভুর শ্রীমুখ নিঃসৃত বাক্য 
আমাদিগকে শ্রবণসৌভাগ্য প্রদানার্থ জিজ্ঞাসা করিতেছেন জানিয়া মহাপ্রভু 
কহিতে লাগিলেন, “সনাতন, কৃষ্ণকুপা তোমাতে পরিপূর্ণরূপেই বিদ্যমান। তুমি 
সব তত্বই জান। তোমার কোন ত্রিতাপ জ্বালা নাই। তুমি কৃষ্ণভক্তিরসপাত্র। 
ভক্তিরস তোমাতে পরিপূর্ণ রূপেই অবস্থিত। তথাপি দৃঢ়তা লাভের জন্য জিজ্ঞাসা 
করা সাধুর স্বভাব। আচ্ছা আমি ক্রমে ক্রমে সব তত্বই তোমাকে জানাইতেছি। 
ভক্তিরস প্রবর্তনের তুমিই যোগ্য পাত্র। এক্ষণে শ্রবণ কর।” 
শ্রীল কবিরাজ গোস্বামিপ্রভু এস্থলে শ্রীল রূপপাদ প্রণীত 
ভক্তিরসামৃতসিন্ু রহ হইতে তত জিজ্ঞাসার এক প্রয়োজনীয়তা এবং তাতেই 
যে অভীষ্ট সিদ্ধি, ইহা জ্ঞাপনার্থ নিম্নোক্ত প্লোকটি উদ্ধার করিয়াছেন 
“অচিরাদেব সব্বার্থঃ সিধ্যত্যেষামভীন্গিতঃ | 
সদ্ধন্মস্যাববোধায় যেষাং নির্বন্ধিনী মতিঃ।1” 


(ভঃ রঃ সিঃ সাধনভক্তি লহরী ৪৭ অঙ্ক) 
“সদ্ধন্্ধ বলিতে ভাগবতধর্্ম বা সাধুগণের অনুষ্ঠিত ধর্ম্ম। পরমারাধ্য 
শ্রীশ্রীল প্রভূপাদ তৎকৃত অনুভাষ্যে লিখিয়াছেন-__ 
সদ্ধন্মস্য (নিত্যোপাদেয় ভাগবতধর্্মস্য) অববোধায় (তত্ৃজ্ঞানায়, 
তত্্বং জিজ্ঞাসিতুমিত্যর্থঃ) যেষাং (ভত্তযন্মুখী সুকৃতিবাণাং পুং সাং) নিবর্বহ্িনী 
(অচঞ্চলা) মতিঃ (রতিঃ বুদ্ধিবর্বা) (বর্ততে) এষাং 
(শুদ্ধচিত্তানাম্‌, নিম্মলচেতসাম্) অভীল্সিতঃ (প্রার্থিতঃ) সব্বার্থঃ (সাধ্যঃ) 
অচিরাৎ (শীঘ্ত্রম্‌) এর সিদ্ধ্যতি (সফলা ভবতি)। 
শ্রীধাম নবদ্বীপ শ্রীচৈতন্য সারস্বত মঠ হইতে প্রকাশিত 
ভক্তিরসামৃতসিন্ধু গ্রন্থ পূর্ব্ব বিভাগ দ্বিতীয় লহরী ১০১ শ্লোকে ব্যাখ্যাত হইয়াছে : 


“যেষাং মতিঃ সদ্ধন্মস্য (ভাগবত ধৰ্ম্মস্য) অববোধায় (জ্ঞানার্থ) 
নিব্বন্ধিনী (আগ্রহবতী) এযাম্‌ অভীন্সিতঃ (বাঞ্ছিত) সব্বার্থঃ (সকল 
প্রয়োজনম্‌) অচিরাদেব (শীন্মেব) সিধ্যতি (ফলতি)। 

অর্থাৎ সাধুদিগের অনুষ্ঠিত ধর্মের তত্ব বিশেষরূপে অবগত হইবার 
জন্য যাঁহাদিগের চিত্তে অত্যন্ত সাগ্রহ, তাহাদের অভিলষিত সৰ্ব্ব অর্থ অতি শীঘ্রই 
সিদ্ধ হয়। 

শ্রীশ্রীল ঠাকুর ভক্তিবিনোদ উহার অর্থ করিয়াছেন--“সদ্ধর্ম্মের উদয় 
করাইবার জন্য যাঁহাদের দৃঢ়মতি, তাহাদের শীঘ্রই অভীন্গিসিত সব্বার্থসিদ্ধি হয়।” 
(অঃ প্রঃ ভাঃ) 

সদ্ধৰ্ম্মপুচ্ছা অর্থাৎ জিজ্ঞাসা-_চতুঃষষ্টি বৈধভক্ত্যঙ্গের পঞ্চম অঙ্গ 
স্বরূপ। এই সদ্ধর্ম্ম পুচ্ছা ভক্ত্যঙ্গ ব্যাখ্যা-প্রসঙ্গে উপরিউক্ত “সদ্ধন্্মস্যাববোধায়' 
শ্লোকটি ব্যাখ্যাত হইয়াছে। সদ্ধন্্ম বা জীবস্বরূপের নিত্যধর্্ম জানিবার নিবর্বন্ধিনী 
মতি একান্ত প্রয়োজনীয়। 

শ্রীমদ্তবদ্গীতা ৪র্থ অধ্যায়ে (৩০ শ্লোক) দ্রব্যময় যজ্ঞ হইতে জ্ঞানময় 
যজ্ঞকেই শ্রেষ্ঠ বলা হইয়াছে। শ্রীভগবান্‌ বলিতেছেন-_হে পার্থ, সমস্ত কৰ্ম্মই 
জ্ঞানে পরিসমাপ্তি লাভ করে। এই জ্ঞানটিই বিশুদ্ধাবস্থায় সম্বন্ধ, অভিধেয় ও 
প্রয়োজন জ্ঞানরূপে বিচারিত হয় । কৃষ্ণের সহিত জীবের অচিন্ত্যভেদাভেদজ্ঞানই 
সন্বন্ধজ্ঞান, কৃষ্ণভক্তিই জীবাত্ম স্বরূপের অভিধেয় বা স্বাভাবিক কর্তব্য জ্ঞান 
এবং কৃষ্ণপ্রেম বা কৃষ্ণে প্রগাঢ় প্রীতিই জীবস্বরূপের প্রকৃত প্রয়োজন জ্ঞান। 
দ্রব্যময় যজ্ঞকে কন্মকাণ্ড বলে, উহাতে আত্মন্দ্রিয় তর্পণবাঞ্জাময় ক্ষয়িষ্ণু ফল- 
কামনা থাকায় উহা কৃষ্ধেন্দ্রিয় তর্পণ বাঞ্ছাময় পরমার্থ-পঞ্চম পুরুষার্থ প্রেম 
সম্পদের নিকট অতীব তুচ্ছ__-জুগুন্সিত (নিন্দিত) বলা হইয়াছে | অবশ্য 


জ্ঞানমার্গের নির্ব্বিশেষ অবস্থাটিকে ভক্তিমার্গে বিশেষভাবে গহণ করা হইয়াছে। 
অপ্রাকৃত চিৎ-সবিশেষ সম্বন্ধ-অভিধেয়- প্রয়োজন জ্ঞানই দিব্যজ্ঞান। 
কুষ্ণতত্ত্ববেত্তা সদ্গুরুপাদপদ্মাশ্রয়ের সৌভাগ্য উদিত হইলে তিনিই দ্রব্যময় 
কর্মকাণ্ড হইতে জ্ঞানময় জ্ঞানকাণ্ডের বৈশিষ্ট্য জানাইয়া উক্ত দিব্যজ্ঞানরূপ দীক্ষা 
প্রদান করতঃ, তচ্চরণাশ্রিত জীবকে ভক্তিমার্গে লইয়া গিয়া তাহার শুদ্ধ 
স্বরূপোদ্বোধনরূপ ভাগবতী দীক্ষা প্রদান করেন । তাই শ্রীকৃষ্ণ গীতায় অজ্জ্নকে 
উপলক্ষ্য করিয়া বলিয়াছেন-__ 


তদ্বিদ্ধি প্রণিপাতেন পরিপ্রশ্নেন সেবয়া। 
উপদেক্ষ্যন্তি তে জ্ঞানং জ্ঞানিনম্তত্বদর্শিনঃ।| 
(গীতা ৪/৩৪) 
আমি এস্থলে শ্রীশ্রীল ঠাকুর ভক্তিবিনোদের মর্ম্যানুবাদটি প্রকাশ 


করিতেছি--“যদি বল, এই দ্রব্যময় ও জ্ঞানময় যজ্ঞের ভেদ বিচার তোমার পক্ষে 
কঠিন; অতএব আমার উপদেশ এই যে, তুমি এই ভেদ বিচারপূর্বক জ্ঞান লাভের 
জন্য তত্তদর্শী গুরুদিগের আশ্রয় গ্রহণ কর। তুমি তত্তদর্শী গুরুকে প্রণিপাতপূর্ব্বক 
ও অকৃত্রিম সেবা করতঃ সন্তুষ্ট করিয়া এই তত্ত্ববিষয়ক প্রশ্ন জিজ্ঞাসা কর, তিনি 
তোমাকে জ্ঞান উপদেশ করিবেন।” 
শ্রীল চক্রবর্তী ঠাকুরও তাহার সারার্থবর্ষিণী টীকায় লিখিতেছেন 
_-তজ্ঞান প্রাপ্তয়ে প্রকার মাহ'_ত দিতি, প্রণিপাতেন-__জ্ঞানোপদেষ্টরি গুরৌ 
দণ্ডবন্নমস্কারেণ, ভগবন্‌ কুতোর্থয়ং মে সংসারঃ, কথং নিবর্তিষ্যতে ইতি 
পরিপ্রশ্নেন চ, সেবয়া তৎপরিচর্য্যয়া চ, 'তবিজ্ঞানার্থং স গুরুমেবাভি গচ্ছেৎ 
সমিৎপাণিঃ শ্রোত্রিয়ং ব্ৰহ্মনিষ্ঠং' ইতি শ্রুতেঃ11” 
অর্থাৎ সেই জ্ঞান প্রাপ্তির রীতি জানাইতেছেন-_জ্ঞানোপদেষ্টা 
গুরুদেবকে দণ্ডবন্নমস্কারপূর্ব্বক পরিপ্রশ্ন করিতে হইবে-__হে প্রভো, আমার এই 
সংসার কোথা হইতে আসিল, ইহা কিরূপে নিবৃত্ত হইবে? এইরূপ প্রণিপাত ও 
পরিপ্রশ্নের সঙ্গে সঙ্গে তাহার সেবা বা পরিচর্্যাও করিতে হইবে। মুণ্ডক শ্রুতিতেও 
কথিত হইয়াছে-_-“তদ্বস্ত ভগবত্তত্ৃজ্ঞান লাভার্থ শিষ্য সমিধ হস্তে শ্রোত্রিয় 
ব্র্মনিষ্ঠ সদ্‌ গুরুপাদপদ্মে অভিগমন করিবেন।” 
শ্ীগীতোক্ত প্ৰণিপাত, পরি প্রশ্ন ও সেবা এই তিনটি ভাবময় সমিধই 
এস্থলে শ্রুতিবাক্যের অভীন্গিত অর্থ বলিয়া জানিতে হইবে। আবার গুরুত্ব 
বিচারে কেবল শ্রোত্রিয়ত্ব বা বেদবেদান্তাদি শাস্ত্রজ্ঞতা নহে। শাস্ত্রবাক্যোদ্দিষ্ট 
ভজনবিজ্ঞতাই শ্রুতির নিগৃঢ়ার্থ। 
এজন্য কৃষ্ণতত্ত্ববেত্তত্বকেই গুরুর স্বরূপ বা মুখ্য লক্ষণ বলা হইয়াছে। 
কিন্ত কতকগুলি শ্লোক মাত্র আবৃত্তি করিয়াই সদ্গুরু সাজিলে চলিবে না। 


ভজননৈপুণ্য না থাকিলে তাহার প্রকৃত গুরুত্ব স্বীকার করা হইবে না৷ 
আচিনোতিযঃ শাস্ত্রার্থম্‌ আচারে স্থাপয়ত্যপি যঃ। স্বয়মাচরতে তস্মাদাচার্ধ্যস্তেন 
কীর্তিতঃ।| অর্থাৎ শান্ত্রসিন্ধু মন্থন করিয়া শাস্ত্রের প্রকৃত মন্যার্থজ্ঞাপক শাস্ত্রবাক্য 
উদ্ধার করতঃ তাহা স্বয়ং আচরণ মুখে প্রচারিত হইলে তিনিই প্রকৃত আচার্য্য বা 
গুরুপদবাচ্য হইবেন । 
শ্বীমন্মহাপ্রভু শ্রীল সনাতন গোস্বামিপাদের পরিপ্রশ্ন শ্রবণান্তর তাহার 
উত্তর দান আরম্ভ করিলেন। এখানেই সনাতন শিক্ষার সম্বন্ধতত্ব বিচার আরম্ভ 
হইল।--'আমি' বলিতে চিৎকণ জীব। পঞ্চভূতাত্মক স্থুল দেহ বা মন-বুদ্ধি- 
অহঙ্কারাত্মক সূক্ষ্ম দেহকে আমি বলা যাইবে না। জীবাত্মাই এ দুই স্থুল বা সূক্ষ্ম 
দেহের চেতনতা সম্পাদন করে, তাই উহাদিগকে আমি বলিয়া জীবের ভ্রান্তি হয়। 
এই ভ্রান্তিই জীবের যাবতীয় অনর্থোৎপত্তির কারণ স্বরূপ। এই প্রথম প্রশ্নটি মাত্র 
তিনটি অক্ষরাত্মক হইলেও ইহার উত্তর বিরাট বিরাট গ্রন্থমাধ্যমেও সম্যক্‌ প্রকারে 
দেওয়া সম্ভব হয় না। 
শ্রীল কবিরাজ গোস্বামিপ্রভু তাহার শ্রীচৈতন্যচরিতামৃত মধ্য ১৩শ 
অধ্যায়ে বর্ণন করিয়াছেন- শ্রীশ্রীজগন্নাথদেবের রথারোহণে গুণ্ডিচা যাত্রাকালে 
শ্রীমন্মহাপ্রভুর শ্রীজগন্নাথদেবের রথাগ্রে নিজের নর্তনেচ্ছা হইলে শ্রীল স্বরূপ 
দামোদর গোস্বামিপাদ সাত সম্প্রদায়কে একত্র করিয়া তাহার সহিত শ্রীবাস, 
রামই, রঘু, গোবিন্দ, মুকুন্দ, হরিদাস, গোবিন্দানন্দ, মাধব ও গোবিন্দ-_-এই 
নবঘৃূর্তিকে লইয়া মহাপ্রভুর সহিত নর্তন কীর্তন করিতে লাগিলেন। সেই সময়ে 
মহাপ্রভু জগন্নাথদেবকে দণ্ডবৎ প্রণতি বিধান করতঃ উর্ঘমুখে করজোড়ে 
নিম্নলিখিত শ্লোক চতুষ্টয় দ্বারা স্তুতি করিতে লাগিলেন-__ 
১) নমো ব্রক্ষণ্যদেবায় গোব্রান্মণহিতায় চ। 
জগদ্ধিতায় কৃষ্ণায় গোবিন্দায় নমো নমঃ।| 
[“ব্ৰহ্মণ্যদেব গো-ব্রাক্মণের হিত-স্বরূপ, জগতের মঙ্গলস্বরূপ, 
কৃষ্ণস্বরূপ ও গোবিন্দস্বরূপ-_-সেই পরম প্রভুকে নমস্কার করি।”] 
২) জয়তি জয়তি দেবো দেবকীনন্দনোসৌ 
জয়তি জয়তি কৃষ্ণো বৃষ্জিবংশপ্রদীপঃ। 
জয়তি জয়তি মেঘশ্যামলঃ কোমলাঙ্গো 
জয়তি জয়তি পৃথ্বীভারনাশো মুকুন্দঃ।। 
[“এই দেবকীনন্দন দেবতা জয়যুক্ত হউন। এই বৃষ্ণিবংশপ্রদীপ কৃষ্ণ 
জয়যুক্ত হউন। এই নবজলধর শ্যাম কোমলাঙ্গ জয়যুক্ত হউন। পৃথিবীর ভারনাশী 


মুকুন্দ জয়যুক্ত হউন।"] 
৩) জয়তি জননিবাসো দেবকীজন্মবাদো 


যদুদিগের সভাপতি, নিজবাহুদ্বারা অধর্মনাশকারী, স্থাবর জঙ্গমের পাপহারী, 
মধুরহাস্য মুখের দ্বারা ব্রজপুর বনিতাদিগের কামবর্ধনকারী কৃষ্ণচন্দ্র জয়যুক্ত 


হউন] 
৪) নাহং বিপ্রো ন চ নরপতিনাপি বৈশ্যো ন শূদ্রো 
নাহং বর্ণী ন চ গৃহপতির্বো বনস্থো যতির্বা। 
কিন্তু প্রোদ্যন্নিখিলপরমানন্দপূর্ণামৃতান্ধে- 
গোপীভর্তঃ পদকমলয়োদাসদাসানুদাসঃ|| 
[“আমি ব্ৰাহ্মণ নই, ক্ষত্রিয় রাজা নই, বৈশ্য বা শূদ্র নই, অথবা 
ব্রহ্মচারী নই, গৃহস্থ নই, বানপ্রস্থ নই, সন্ন্যাসীও নই; কিন্তু উন্মীলিত (অর্থাৎ নিত্য 
স্বতঃপ্রকাশমান) নিখিল পরমানন্দপূর্ণ অমৃত-সমুদ্ররূপ শ্রীকৃষ্ণের পদকমলের 
দাস দাসানুদাস বলিয়া পরিচয় দিই।”] 
এস্থলে শ্রীজগন্নাথাভিন্নবিগ্রহ স্বয়ং বিষয়বিগ্রহস্বরূপ শ্রীমন্মহাপ্রভু 
দেন্যভরে নিজেকে জীবাত্মাভিমানে জীবস্বরূপের কৃষ্ণদাসানুদাসরূপে পরিচয় 
প্রদান করিলেন, শ্রীসনাতম শিক্ষারস্তেই মহাপ্রভু সর্ব্বপ্রথমে জীবের স্বরূপ বিচার 
শিক্ষা দিলেন__ 
“জীবের 'স্বরূপ' হয়__কৃষ্ণের “নিত্যদাস'। 
কৃষ্ণের “তটস্থা-শক্তি' ‘ভেদাভেদ প্রকাশ'।।” 
(চৈঃ চঃ মধ্য বিংশ ১০৮) 
শ্রীসনাতন গোস্বামিপ্রভুর সমগ্র জগজ্জীবের পক্ষ হইতে আমি কে? 
প্রশ্নের উত্তরে স্বয়ং ভগবান্‌ আশ্রয়ের ভাবে বা ভক্তভাবে বিভাবিত হইয়া সমগ্র 
জীবের চরম মঙ্গল বিধানার্থ উত্তর দিতেছেন, “আমি' বস্তুটি স্থূল পাঞ্চভৌতিক 
দেহ নয় বা মন, বুদ্ধি, অহঙ্কারাত্মক সূক্ষ্মদেহ নয়, আমি-_জীবাত্মা-_-আমি-__ 
কৃষ্ণের নিত্যদাস-_আমি-_-গোপীভর্তা গোপীজনবল্পভ গোপীনাথ 
শ্রীকৃষ্ণপাদপদ্মের দাস- দাসানুদাস-_কৃষ্ণভক্ত কার্য বা বৈষ্ণবের নিত্য দাসানুদাস 
_কৃষ্ণভক্ত কৃষ্ণের নিত্যদাস-_ আমি সেই কৃষ্ণভক্তের নিত্যদাসানুদাস, ইহাই 
জীবের স্বরূপের পরিচয়, এই পরিচয়ে প্রতিষ্ঠিত হইতে পারিলে জগতের প্রত্যেক 
'আমি' নিজ নিজ হিতাকাভক্ষার সহিত পরস্পর সর্ব্বজীবের হিতাকাঙক্ষায় 
পারিবে। বিভুচিৎ বা বৃহচ্চেতন ভগবানের সহিত অণুচিৎ বা চিৎকণ জীবের নিত্য 


সম্বন্ধ | ভগবান নিত্য, জীবও নিত্য। এই সন্বন্ধটি এক আধ মিনিট বা একটা 
ক্ষণকালের সম্বন্ধ মাত্র নহে। আমি কৃষ্ণের নিত্য বা সর্বকালের সেবক, আমার 
এই জীবনের ক্ষণকালও কৃষ্ণকার্য সেবা ব্যতীত অন্য কার্ষ্যে ব্যয়িত হইবে না, 
আমার সমগ্র জীবনটি ভগবৎ-ভাগবত সেবার জন্য উৎসর্গাকৃত হইলে তাহাকে 
ভগবদ্‌ বস্তু বলিয়া বিচার দৃঢ় হইবে, তখন মল-মুত্র বিসর্্জনাদি কাৰ্য্য পর্য্যন্তও 
আমার ভগবৎসেবার অঙ্গস্বরূপ হইয়া পড়িবে। শ্রীমদ্তাগবত ১১শ স্কন্ধে 
বিদেহরাজ নিমি-_-নবযোগেন্দ্র সংবাদে নবযোগেন্দ্রের অন্যতম প্রথম যোগেন্দ্র 
কবি মহারাজ নির্মিকে ভাগবতধর্ম্ম কথন-প্রসঙ্গে বলিতেছেন-_ 
বুদ্ধ্যাত্মনা বানুসুৃতস্বভাবাৎ। 
করোতি যদ্‌ যৎ সকলং পরস্মৈ 
নারায়ণায়েতি সমর্পয়েৎ।।” 
(ভাঃ ১১/২/৩৬) 
অর্থাৎ “মানব বিধিবশতঃ অথবা স্বভাবের প্রেরণাবশতঃ কায়, মনঃ, 
বাক্য, ইন্দ্রিয়, বুদ্ধি বা চিত্ত দ্বারা যে সকল ধর্ম আচরণ করেন, তৎসমস্ত 
পরমপুরুষ নারায়ণের উদ্দেশ্যে সমর্পণ করিবেন।” 
শ্রীল চক্রবর্তী ঠাকুর তাহার সারার্থদর্শিনীটীকায় ব্যাখ্যা করিতেছেন 
_-"যথা বিষয়িণঃ প্রাতরারভ্য মূত্র-পুরীযোৎসর্গ-মুখ- ক্ষালন-দত্তধাবন-স্বান- 
দর্শন-শ্রবণ-কথনাদি ব্যাপারাঃ বিষয়সুখ- ভোগার্থমেব, কর্ম্মিভিস্ত দেবপিত্রাদি__ 
পুত্রার্থমেব ক্রিয়ন্তে, তথৈব ভগবদ্‌ ভক্তেন তে তে ভগবৎসেবামেব কর্তব্যা ইতি তে 
তেপি তেষাং ভক্ত্যাঙ্গানি ভবেয়ুরিতি। অনুসৃত-স্বভাবাৎ দেহাধ্যাসেন অনাদিনৈব 
যোনুসৃতঃ অনুবৃত্তঃ স্বভাবস্তস্মাৎ কায়াদিভির্যৎ যদ্যৎ করোতি তৎ সৰ্ব্বং 
নারায়ণার্থমেব নারায়ণং সেবিতুমেবেতি বা সমর্পয়েৎ বিনিযোজয়েৎ।” 
অর্থাৎ বিষয়িগণ যেমন প্রাতঃকাল হইতে আরম্ভ করিয়া মলমৃত্র 
বিসজ্জন-মুখ প্রক্ষালন-দত্তধাবন-স্বান-দর্শন-শ্রবণ-কথনাদি ব্যাপার বিষয় সুখ 
ভোগার্থ এবং কর্ম্মিগণ যেমন এ সকল দেবতা পিতামাতা এ সকল 
পুত্রাদির নিমিত্ত করিয়া থাকেন, ভগবৎ ভক্তগণ তদ্রপ ভগবৎ-সেবার্থ করেন 
বলিয়া তাহাদের পক্ষে এ সকল কায়িক বাচিক ও মানসিক ক্রিয়াদি ভক্ত্যঙ্গস্বরূপ 
হইয়া যায়। স্বভাবের প্রেরণাবশতঃ মানুষ শরীরাদি দ্বারা যাহা কিছু করে তাহা 
নারায়ণের সেবার উদ্দেশ্যে সমর্পিত হইলেই বা তৎসমুদয়কে নারায়ণসেবার্থ 
বিনিয়োগ করিতে পারিলেই তাহা ভক্ত্যঙ্গ হইবে। 


শ্রীভক্তিরসামৃতসিন্ধু পূর্ব্ব বিভাগ ২/৮ শ্লোকধৃত পঞ্চরাত্র বাক্যেও 
কথিত হইয়াছে__ 


সুরর্ষে বিহিতা শাস্ত্রে হরিমুদ্দিশ্য যা ক্রিয়া। 
সৈব ভক্তিরিতি প্রোক্তা তয়া ভক্তিঃ পরা ভবেৎ।। 
অর্থাৎ হে দেবর্ষে, শ্রীহরিকে উদ্দেশ্য করিয়া যে ক্রিয়া শাস্ত্রে বিহিত 
হইয়াছে, সাধুগণ তাহাকেই বৈধীভক্তি বলেন। এই বৈধীভক্তি যাজন করিতে 
করিতে প্রেমভক্তি লভ্য হয়। 
ব্রজবাসীর কৃষ্ণে স্বাভাবিকী প্রীতি বিদ্যমানা, আবার কৃষ্ণেরও 
ব্রজবাসীপ্রতি তদ্রুপ স্বাভাবিকী-প্রীতি, ব্রজবাসীর এইরূপ স্বাভাবিকী- প্রীতিই 
রাগাত্মিকা অর্থাৎ রাগস্বরূপাভক্তি বলিয়া কথিত হয়। এই ভক্তির আনুগত্যে যে 
ভক্তি অনুষ্ঠিত হয়, তাহারই নাম রাগানুগাভক্তি। বিধিমার্গে ব্রজভাব পাওয়া যায় 
না। শ্রীচৈতন্যচরিতামূতে উক্ত হইয়াছে-__ 
“বিধিভক্ক্যে ব্জভাব পাইতে নাহি শক্তি।।” 
(চৈঃ চঃ আঃ ৩/১৫) 
এ ভক্তিরসামৃতসিন্ধু গ্রন্থে রাগাত্মিকাভক্তির লক্ষণ পূর্ব্ব বিভাগে 
সাধনভক্তি লহরীতে প্রদত্ত হইয়াছে ইঞ্টে স্বারসিকী রাগঃ পারমাবিষ্টতা ভবেৎ। 
তন্ময়ী যা ভবেদ্তক্তিঃ সাত্র রাগাত্মিকোদিতা।| 
অর্থাৎ ইষ্ট বস্তুতে (শ্বীরাধাগোবিন্দে) স্বাভাবিকী ও পরমাবিষ্টতাময়ী যে 
সেবনপ্রবৃত্তি তাহার নাম 'রাগ'। কৃষ্ণভক্তি তন্ময়ী (তদ্রুপ রাগময়ী) হইলে 
রাগাত্মিকানামে উক্ত হন।-_চৈঃ চঃ মঃ 22/245 দ্রষ্টব্য। 
উক্ত শ্রীচরিতামূতে রাগানুগাভক্তির উদাহরণ এইরূপ লিখিত হইয়াছে__ 
[অবশ্য আমরা এ সকল বিষয় পরে বিশদভাবে আলোচনার ইচ্ছা 
পোষণ করিতেছি, বর্তমানে প্রসঙ্গক্রমে একটু দিগ্দর্শন মাত্র করিলাম।] 
লোকধর্্ম, বেদধর্ম্ম, দেহধর্ম্ম, কর্ম্ম। 
লজ্জা, ধৈৰ্য্য, দেহসুখ, আত্মসুখমৰ্ম্ম।। 
দুস্ত্যজ্য আৰ্য্যপথ, নিজপরিজন। 
স্বজনে করয়ে যত তাড়ন ভ€সন।। 
সর্বত্যাগ করি' করে কৃষ্ণের ভজন। 
কৃষ্ণসুখহেতু করে প্রেম-সেবন।। 
ইহাকে কহিয়ে কৃষ্ণে দৃঢ় অনুরাগ। 
স্বচ্ছ ধৌতবস্ত্রে যৈছে নাহি কোন দাগ।। 
অতএব কাম-প্রেমে বহুত অন্তর। 
কাম-_অন্ধতমঃ, প্রেম-_নির্ম্মল ভাস্কর।। 
অতএব গোপীগণের নাহি কামগন্ধ। 
কৃষ্ণসুখ লাগি মাত্র, কৃষ্ণ সে সম্বন্ধ।। 


আত্ম-সুখ-দুঃখে গোপীর নাহিক বিচার। 
কৃষ্ণসুখহেতু করে সব ব্যবহার।। 
কৃষ্ণচলাগি' আর সব করি' পরিত্যাগ। 
কুষ্ণসুখহেতু করে শুদ্ধ অনুরাগ।। 
(চৈঃ চঃ আদি চতুর্থ ১৬৭-১৭৫) 
আমরা ইতঃপূর্ব্বে যে “আমি কৃষ্ণের নিত্যদাস বা দাসানুদাস'__ 
এইরূপ স্বরূপবিচারে প্রতিষ্ঠিত হইয়া নিজ হিতাকাভক্ষার সহিত সব্বজীবের 
হিতাকাওক্ষায় প্রবৃত্ত হইবার কথা বলিয়াছি, তাহাতে একটি বিশেষ লক্ষ্টীভূত 
বিষয় এই যে, নিজের বা অপরের হিতাকাঙক্ষা কালে আমার হৃদয়ে যেন কোন 
প্রকার দন্ত আসিয়া উপস্থিত না হয়, এ বিষয়ে বিশেষভাবে সাবধান না হইতে 
পারিলে কৃষ্ণেন্দ্রিয়তর্পণ- বাঞ্জারূপ প্রেমসম্পদলাভে সম্পূর্ণরূপেই বঞ্চিত হইতে 
হইবে। তজ্জন্য শ্রীশ্রীল রঘুনাথ দাস গোস্বামিপাদের “মনঃ শিক্ষা" শ্রীশ্রীল ঠাকুর 
ভক্তিবিনোদের পদ্যাকারে অনুবাদ সহ পুনঃ পুনঃ সযত্নে অনুশীলনীয়, তাহা 
হইলেই আমরা তীাহাদিগের কৃপাবলে ক্রমে ক্রমে প্রেমসম্পদ্‌ রাজ্যে বা ব্রজের 
পথের পথিক হইতে পারিব, নতুবা সাধন-ভজন-_-আচার প্রচারাদি সমস্তই ভস্মে 
ঘৃতাহুতি তুল্য নিরর্থক হইয়া পড়িবে। “দন্ত বড় ভয়ঙ্কর শক্র। এজন্য “গুরু, 
বৈষ্ণব, ভগবান - -তিনের স্মরণ। তিনের স্মরণে হয় বিঘ্ন বিনাশন। অনায়াসে হয় 
নিজ বাঞ্চিত পূরণ।”-__-এই মহাজন বাক্যটি সব্র্দা স্মৃতিপটে জাগরূক রাখিতে 
হইবে। ঠাকুর কীর্তন করিয়াছেন__ 
শুদ্ধভক্তে আর বিপ্রগণে। 


সেই রতি প্রার্থনায়, শ্রীদাস গোস্বামিপায়, 
এ ভক্তিবিনোদ করে নতি।|” 
(মনঃ শিক্ষা) 
স্বয়ং ভগবান ব্রজেন্দ্রনন্দন কৃষ্ণ শ্রীশ্রীরাধাভাবকান্তিসুবলিত 
গৌরাঙ্গরূপে শ্রীধাম নবদ্বীপ মায়াপুরে অবতীর্ণ হইয়া ৪৮ বৎসর মাত্র প্রকট-লীলা 
আবিষ্কার করিয়াছেন। ১৪০৭ শকাব্দে ফাল্গুনী পূর্ণিমাসন্ধ্যায় চন্দ্রগ্রহণচ্ছলে 
নবদ্বীপের আকাশ বাতাস হরিনামমুখরিত করিয়া সেই নাম মধ্যে 


শ্রীশচীজগন্নাথমিশ্র সুতরূপে প্রকটলীলা করিয়া ১৪৫৫ শকাব্দায় 
শ্ীপুরষোত্তমধামে শ্রীগদাধরপ্রাণনাথ টোটাগোপীনাথে অন্তর্ধানলীলা করেন৷ 
প্রথম ২৪ বৎসর নবদ্বীপে মায়াপুরে তাহার গাহ্‌স্থ্যলীলা এবং শেষ ২৪ বৎসর 
নীলাচলে ভনয়। গাহ্স্ক্যলীলায় তাহার নিরন্তর কীর্তনবিলাস এবং 
সন্্যাসলীলায় প্রথম ৬ বৎসর কখনও দাক্ষিণাত্যে, কখনও গৌড়দেশে, কখনও 
বা শ্রীবৃন্দাবনে গমনাগমনলীলায় কৃষ্ণান্বেষণ ও নামপ্রেম প্রচারলীলা এবং শেষ 
১৮ বৎসর নীলাচলে অবস্থান পূর্বক সকলকেই কৃষ্ণপ্রেমলীলামূতে ভাসাইলেন, 
তন্মধ্যে আবার শেষ ১২ বৎসর একাদিক্রমে গন্তীরায় পার্ষদ-প্রবর শ্রীস্বরূপ 
রামানন্দ সহ বিপ্রলস্তরসাস্বাদনলীলা। এজন্য শ্রীমন্মহাপ্রভুর গাহ্স্থ্যলীলাকে 
আদিলীলা, সন্ধ্যাসলীলার প্রথম ছয় বৎসরকে মধ্যলীলা এবং শেষ দ্বাদশ 
বৎসরকে অন্ত্যলীলা নাম দেওয়া হইয়াছে। শ্রীল কবিরাজ গোস্বামি প্রভু শ্রীল 
মুরারিগুপ্ত প্রভুর আদিলীলার সূত্র দর্শনে মহাপ্রভুর আদিলীলা এবং শ্রীল স্বরূপ 
দামোদর গোস্বামি প্রভুর কড়চা ও শ্রীল রঘুনাথ দাস গোস্বামিপ্রভুর শ্রীমুখ নিঃসৃত 
বাণী অবলম্বনে শেষ (মধ্য, অন্ত্য) লীলা বর্ণন করিয়াছেন। শ্রীল দাসগোস্বামিপ্রভু 
১৬ বৎসর কাল পুরীধামে অবস্থান পূর্ব্বক শ্রীল স্বরূপ-দামোদর প্রভুর শ্রীমুখে 
শুনিয়া এবং নিজে স্বচক্ষে দেখিয়া যাহা কবিরাজ গোস্বামিপ্রভুর নিকট বর্ণনা 
মহাপ্রভুর লীলা লিপিবদ্ধ করিয়াছেন। সুতরাং চরিতামূৃতের এক বর্ণও 
অতিরঞ্জিত নহে। 

শ্রীমন্মহাপ্রভূর আদি, মধ্য ও অন্ত্য-_সমগ্র লীলাই শ্রীনামের আচার ও 
প্রচারময়। ফাল্গুনী পূর্ণিমাসন্ধ্যায় দৈবক্ৰমে চন্দ্রগ্রহণ উপলক্ষ্যে সকল জীবকে 
নাম কীৰ্ত্তনে প্রবৃত্ত ও প্রভাবিত করিয়া সেই নামের মধ্যে মহাপ্রভু জন্মলীলা প্রকট 
করিলেন। বাল্যলীলায় বাল্যভাবচ্ছলে শিশু নিমাইর ক্রন্দনলীলা, কৃষ্ণ, হরি 
প্রভৃতি নাম শ্রবণে শিশুর ক্রন্দন বন্ধ হয় বুঝিতে পারিয়া নারীগণ এবং বন্ধুবান্ধব 
সকলেই শিশুর ক্রন্দন নিবারণার্থ নাম গ্রহণ করেন। এইরূপ ক্রন্দনচ্ছলে মহাপ্রভু 
বাল্যলীলায় তাহার দর্শনার্থী সকলকেই নাম গ্রহণ করাইলেন। নারীগণই তাহার 
নাম রাখিলেন 'গৌরহরি'__ 

অতএব “হরি' “হরি' বলে নারীগণ। 

দেখিতে আইসে যেবা সৰ্ব্ব-বন্ধুজন।। 

'গৌরহরি' বলি তারে হাসে সৰ্ব্ব নারী। 

অতএব হৈল তার নাম 'গৌরহরি' || 

(চৈঃ চঃ আঃ ১৩/24-25) 


[যদিও ১৬শ বর্ষ পর্য্যন্ত কালকে সাধারণতঃ বাল্যাবস্থা ধরা হয়, 
তথাপি ৫ম বর্ষ পর্য্যন্ত বাল্য, তৎপর ১০ম বর্ষ পর্য্যন্ত পৌগণ্ডকাল, অতঃপর ১৫শ 
বর্ষ পর্য্যন্ত কৈশোরকাল, তৎপর ১৬শ হইতে যৌবন আরম্ভ] 

সাধারণতঃ ৫ম বর্ষ বয়সে হাতে খড়ি হয়, তৎকাল পর্য্যন্ত বাল্য; 
অতঃপর ১০ম বর্ষ পর্য্যন্ত পৌগণ্ডকাল-_-এই সময়ে মহাপ্রভু প্রবল উদ্যমে 
অধ্যয়ন ও অধ্যাপনালীলা করিতে লাগিলেন-_ 

“পৌগণ্ড বয়সে পড়েন, পড়ান শিষ্যগণে। 
সর্বত্র করেন কৃষ্ণনামের ব্যাখ্যানে।। 
সূত্র-বৃত্তি-টীকায় কৃষ্ণনামের তাৎপর্য্য। 
শিষ্যের প্রতীত হয়,__-সবার আশ্চর্য্য।।” 
(চৈঃ চঃ আঃ ১৩/২৮-২৯) 
উক্ত ২৯ সংখ্যক পয়ারের অমৃত প্রবাহভায্যে শ্রীল ঠাকুর ভক্তিবিনোদ 
লিখিয়াছেন__ 


গোস্বামিমহোদয়গণ (শ্রীজীবপ্রভু) পরে '‘লঘু' ও 'বৃহৎ'_এই দুইখানি 
'হরিনামামৃত ব্যাকরণ' রচনা করিয়াছেন। সেই দুই খানি ব্যাকরণ পাঠ করিলে 
জীবের শব্দজ্ঞান ও কৃষ্ণভক্তি উদিত হয়।” 

পৌগণ্ড বয়সের পর বিবাহলীলা করিয়াও সর্বত্র নাম সঙ্কীর্তন প্রচার 
করিয়াছেন। (চৈঃ চঃ আঃ ১৩/২৭ দ্রষ্টব্য)। 

শ্রীমন্মহাপ্রভুর প্রচার রীতিই ছিল--“যারে দেখে তারে কহে-_লহ কৃষ্ণ 
নাম। (এইরূপে) কৃষ্ণচনামে ভাসাইল নবদ্বীপপ্রাম।।” (চৈঃ চঃ আঃ--১৩/৩০ 


দ্ৰষ্টব্য) 

জগাই মাধাই উদ্ধার লীলারই পূর্বাভাস--একদিন হঠাৎ শ্রীমন্মহাপ্রভু 
শ্রীনিত্যানন্দ প্রভূ ও শ্রীহরিদাস ঠাকুরকে আদেশ করিলেন-_ 

“শুন শুন নিত্যানন্দ, শুন হরিদাস। 

সৰ্ব্বত্ৰ আমার আজ্ঞা করহ প্রকাশ || 

প্রতি ঘরে ঘরে গিয়া কর এই ভিক্ষা। 

‘বল কৃষ্ণ, ভজ কৃষ্ণ, কর কৃষ্ণ শিক্ষা।। 

ইহা বই আর না বলিবা, বলাইবা । 

দিন-অবসানে আসি' আমারে কহিবা।1” 

চৈঃ ভাঃ মঃ ১৩/৮-১০) 


মহাপ্রভুর এই আদেশ শিরে ধারণ করতঃ দুই প্রভু নবদ্বীপের ঘরে ঘরে 
গিয়া বলিতে লাগিলেন-_ 
“বল কৃষ্ণ, গাও কৃষ্ণ, ভজহ কৃষ্ণেরে। 
কৃষ্ণ প্রাণ, কৃষ্ণ ধন, কৃষ্ণ সে জীবন।। 
হেন কৃষ্ণ বল ভাই হই' এক মন।।” 
(চৈঃ চঃ মঃ ১৩/১৭) 
নবদ্বীপের লোক নানাভাবে তাহাদিগের সমালোচনায় প্রবৃত্ত হইল । 
কেবল সজ্জনগণ তাহাদিগকে সন্ন্যাসী জানিয়া অন্ন ভিক্ষা গ্রহণের নিমন্ত্রণ 
জানাইলে তাহারা তাহাদের নিকট অন্য কিছু ভিক্ষা না চাহিয়া মহাপ্রভুর 
কৃষ্ণকীর্তন, কৃষ্ণভজন ও কৃষ্ণশিক্ষা গ্রহণরূপ আদেশ প্রতিপালনরূপ ভিক্ষারই 
প্রয়োজনীয়তা জানাইতে লাগিলেন | অতঃপর ক্রমশঃ জগাই মাধাইরূপ 
মহাদস্যুদ্ধয়ের সহিত সাক্ষাৎ এবং ক্রমে তাহাদের উদ্ধার- সাধনরূপ অপূর্ব 
কাহিনী বর্ণিত হইয়াছে। (শ্রীচৈতন্যভাগবত মধ্য ১৪শ অধ্যায় দ্রষ্টব্য।) এই রূপে 
শ্রীমন্মহাপ্রভুর সমগ্র ২৪ বৎসর ব্যাপী গাহ্‌স্থ্যলীলায় শ্রীনামপ্রেম প্রচারদ্বারা 
জীবোদ্ধার লীলাই বিশেষভাবে লক্ষিতব্য বিষয়। “আপনি আচরি ধর্ম্ম জীবেরে 
শিখায়” ইহাই মহাপ্রভুর শিক্ষা-বৈশিষ্ট্য। শ্রীমন্মহাপ্রভূ নিজে মালী হইয়া নবদ্বীপে 
ভক্তিকল্পবৃক্ষ রোপণ করতঃ তাহার প্রপন্ক প্রেমফল নিজে আস্বাদন করিয়া 
জগজ্জীবকে বিতরণ করিবার আদর্শ প্রদর্শন করিয়াছেন, আর বলিয়াছেন-_ 
“একলা আমি কাহা কাহা যাব। 
একলা বা কত ফল পাড়িয়া বিলাব || 
অতএব আমি আজ্ঞা দিলু সবাকারে। 
যাহা তাহা প্রেমফল দেহ' যারে তারে।।..... 


ভারত-ভূমিতে-হৈল মনুষ্যজন্ম যার। 

জন্ম সার্থক করি' কর পর-উপকার।।” 
(চৈঃ চঃ আঃ নবম ৩৪-৩৫, ৪১) 
_ শ্রীল কবিরাজ গোস্বামি প্রভুর এই চৈঃ চঃ আদি নবম অধ্যায়ের 
উক্তি হইতে শিক্ষণীয় বিষয় এই যে, মহাপ্রভু প্রেমফল আস্বাদন ও বিতরণের 
অধিকার সকলকেই দিতেছেন বটে, কিন্তু আচরণে কৃত্রিমতা বা কপটতা 
অবলম্বন করতঃ প্রচারকার্য্য করিতে গেলে প্রচার কখনই সুফলপ্রসূ হইতে পারে 
না। এজন্যই শ্রীল সনাতনগোস্বামিপাদের শ্রীনামাচার্্য ঠাকুর হরিদাস প্রতি 
উক্তিতে আমরা পাই--“আচার করয়ে কেহ না করে প্রচার। (আবার) প্রচার 
করয়ে কেহ না করে আচার।। আচার প্রচার নামের করহ দুই কার্য্য। তুমি 


সর্বগুরু, তুমি জগতের আর্্য।।” আবার আচার ও প্রচার সম্বন্ধে আরেকটি 
লক্ষিতব্য বিষয় আমরা পূর্বেও স্মরণ করিয়াছি ও এখনো করিতেছি যে, এ 
উভয় কার্য্েই দত্ত অহঙ্কার সর্ব্বতোভাবে বজ্্জন করিতে হইবে। এই মহাজন 
বাক্যটি আমরা বিশেষভাবে লক্ষ্য করি যে__ 
“আমি ত' বৈষ্ণব-_এ বুদ্ধি হইলে অমানী না হব আমি। 
প্রতিষ্ঠাশা আসি, হৃদয় দূষিবে হইব নিরয়গামী।।” 

এস্থলে আরেকটি বিচার লক্ষ্য করা আবশ্যক যে, শ্রীমন্মহাপ্রভূ 
স্বরূপ বিচারে 'গোপীভত্তুঃ পদকমলয়োর্দাসানুদাসঃ' অর্থাৎ আমি টি 
দাস যে বৈষ্ণব, তাহারও দাসানুদাস-__-এইরূপ যে বিচার প্রদর্শন করিয়াছেন, 
আমাদিগকে সেইরূপ বিচারে প্রতিষ্ঠিত হইতে হইবে। এই জন্যই মহাপ্রভুর 
'তৃণাদপি সুনীচেন' শ্লোক শিক্ষাদান, এ চারিটি গুণে গুণান্বিত না হইতে পারিলে 
আমরা ভক্তিপথে একটুও অগ্রসর হইতে পারিব না, প্রেমধনে চির বঞ্চিত থাকিব। 
শ্রীমন্মহাপ্রভু রায় রামানন্দকে লক্ষ্য করিয়া বলিতেছেন- মহারাজ প্রতাপরুদ্রের 
তোমাতে যে প্রীতি হইয়াছে, এই গুণে কৃষ্ণ তাহাকে অঙ্গীকার করিলেন। 


শ্রীচৈতন্য-চরিতামৃতে উক্ত হইয়াছে__ 

“প্রভূ কহে,__তুমি কৃষ্ণভকত-প্রধান। 

তোমাকে যে প্রীতি করে, সেই ভাগ্যবান।। তোমাতে যে এত 
প্রীতি হইল রাজার। 

এই গুণে কৃষ্ণ তারে করিবে অঙ্গীকার।।” 


(চৈঃ চঃ মঃ ১১/26-27) 
এস্থলে 'লঘুভাগবতামৃত'-ধৃত আদিপুরাণ বচনটি উদ্ধৃত হইয়াছে 
“যে মে ভক্তজনাঃ পার্থ ন মে ভক্তাশ্চ যে জনাঃ 
মদ্তক্তানাঞ্চ যে ভক্তাস্তে মে ভক্ততমা মতাঃ।।” 
অর্থাৎ হে পার্থ, যাহারা কেবল আমারই ভক্ত, তাহারা বস্তুতঃ আমার 
ভক্ত নন; কিন্তু যাহারা আমার ভক্তের ভক্ত, তাহাদিগকেই আমার উত্তম ভক্ত 
বলিয়া জানি। 
শ্রীমদ্তাগবতেও (ভা৪১১/১৯/২১-২২ শ্লোক) কথিত হইয়াছে__ 
আদরঃ পরিচর্ষ্যায়াং সর্বাঙ্গেরভিবন্দনমূ্‌। 
মদ্তক্তপূজাভ্যধিকা সৰ্ব্বভূতেষু মন্মতিঃ|| 
মদর্থেন্বঙ্গচেষ্টা চ বচসা মদ্গুণেরণম্‌। 
ময্যপণঞ্চ মনসঃ সর্বকামবিবজ্জনম্।। 
(চৈঃ চঃ মঃ ১১/৩০ ধৃত ভাগবত বাক্য) 


অর্থাৎ “আমার পরিচর্যায়, আদর, সর্বাঙ্গের দ্বারা অভিনন্দন, আমার 
ভক্তের বিশেষ পূজা, সব্রবভূতে মৎসন্বন্ধবুদ্ধি, আমার জন্য অঙ্গচেষ্টা, বাক্যদ্বারা 
আমার গুণ ব্যাখ্যা, আমাতে মন অর্পণ এবং সর্বকাম (কৃষ্ণের বিষয়ভোগ 
বাসনা) পরিত্যাগ-_এই সকলই ভক্তের লক্ষণ।” 
লঘ্ুভাগবতামৃত-ধৃত পদ্ৰপুরাণে পাবর্তীপ্রতি শিববাক্য-_ 
আরাধনানাং সবের্যাং বিষ্কোরারাধনং পরম্‌। 
তস্মাৎ পরতরং দেবি তদীয়ানাং সমর্চনম্‌।। 
(চৈঃ চঃ মঃ ১১/৩১ ধৃত পাদ্যবাক্য) 
অর্থাৎ “হে দেবি; অন্যান্য দেবতার আরাধনাপেক্ষা বিষ্ণুর আরাধনাই 
শ্ৰেষ্ঠ; বিষ্ণুর আরাধনা অপেক্ষা ভক্তের অঙ্ন শ্রেষ্ঠ।” 
শুদ্ধভক্তসেবা বহুসুকৃতিলভ্য-_ভাঃ ৩/৭/২০ 
“দুরাপা হ্যল্লতপসঃ সেবা বৈকুণ্ঠবত্মসু। 
যত্রোপগীয়তে নিত্যং দেবদেবো জনাদ্দনঃ।1” 
(চৈঃ চঃ মঃ ১১/৩২ ধৃত ভাগবত বাক্য) 
অর্থাৎ “দেবদেব জনার্দনের যাহারা নিত্য গান করেন, সেই বৈকুণ্ঠ 
পথগামী কৃষ্ণদাসদিগের সেবা অল্প তপস্যাবান ব্যক্তির পক্ষে অপ্রাপ্য।” 
শ্রীমন্মহাপ্রভু ২৪ বৎসর গাহ্স্থ্যলীলার পর মাঘ মাসের শুক্ল পক্ষে 
সন্ম্যাসগ্রহণ লীলা প্রকট করতঃ ফাল্গুন মাসে আসিয়া নীলাচলে বাস করিলেন, 
অতঃপর ফাল্গুনের শেষে দোলযাত্রা দর্শনান্তে চৈত্রমাসে সার্বভৌম উদ্ধারলীলা 
সম্পাদন পূর্বক বৈশাখ মাসের প্রথমেই দক্ষিণ যাত্রার সঙ্কল্প করিলেন। তিনি 
তাহার অগ্রজ বিশ্বরূপের সন্ন্যাস গ্রহানন্তর শঙ্করারণ্য স্বামী নামে প্রসিদ্ধি লাভ ও 
শোলাপুর জেলান্তর্গত পাণ্চরপুর তীর্থে অপ্রকটলীলাবিষ্কারাদি কথা সমস্তই জানা 
সত্ত্বেও অগ্রজের অন্বেষণচ্ছলে দাক্ষিণাত্য উদ্ধারকল্পে একাকী বহির্গত হইবার 
ইচ্ছা প্রকাশ করিলে শ্রীমন্নিত্যানন্দ প্রভু অনেক অনুনয় বিনয় করিয়া কৃষ্ণদাস 
নামক এক সরল বিপ্রকে তাহার জলপাত্র বহির্বাস বহনাদি সেবা নিমিত্ত সঙ্গে 
দিলেন। মহাপ্রভু সেই বি প্রসঙ্গে পদব্রজে আলালনাথ হইয়া সমস্ত তীর্থ 
নামসঙ্কীর্তন করিতে করিতে প্রেমাবেশে মন্তসিংহ প্রায় চলিয়াছেন। তাহার 


শ্রীমুখকীর্তিত প্লোক-_ 

“কৃষ্ণ! কৃষ্ণ! কৃষ্ণ! কৃষ্ণ! কৃষ্ণ! কৃষ্ণ! কৃষ্ণ! হে। 

কৃষ্ণ! কৃষ্ণ! কৃষ্ণ! কৃষ্ণ! কৃষ্ণ! কৃষ্ণ! কৃষ্ণ! হে।। কৃষ্ণ! 
কৃষ্ণ! কৃষ্ণ! কৃষ্ণ! কৃষ্ণ! কৃষ্ণ! রক্ষ! মাম্‌। কৃষ্ণ! কৃষ্ণ! কৃষ্ণ! কৃষ্ণ! 
কৃষ্ণ! কৃষ্ণ! পাহি! মাম্‌।। রাম! রাঘব! রাম! রাঘব! রাম! রাঘব! 


রক্ষ! মাম্‌। কৃষ্ণ! কেশব! কৃষ্ণ! কেশব! 


কৃষ্ণ! কেশব! পাহি! মাম্‌।।” 
(চৈঃ চঃ মঃ ৭/৯৬) 
শ্রীল কবিরাজ গোস্বামি প্রভু শ্রীচৈতন্যচরিতামূতে মহাপ্রভুর অত্যদ্ুত 
আচার-প্রচার-লীলা বর্ণন করিয়াছেন- শ্রান্তি নাই, ক্লান্তি নাই,_-মহাপ্রভু 
একইভাবে অবিশ্রান্ত কীর্তন করিতে করিতে চলিয়াছেন--পথে লোক দেখিলেই 
বলিতেছেন--বল হরি হরি। সেই লোক আবার প্রেমমত্ত হইয়া হরি কৃষ্ণ বলিতে 
বলিতে মহাপ্রভুর পিছনে পিছনে ছুটিতেছেন। কতক্ষণ পরে তাহাকে আলিঙ্গনান্তে 
শক্তি সঞ্চার পূর্বক বিদায় দিলে তিনি আবার নিজ গ্রামে গিয়া ‘কৃষ্ণ’ 'কৃষ্ণ” 
বলিয়া অনুক্ষণ হাসেন, কাদেন, নাচেন-_যাহাকেই দেখেন, তাহাকেই বলেন-_ 
কহ কহ কৃষ্ণ নাম। এইরূপে তাহার প্রভাবে সেই গ্রামের সকল লোক কৃষ্ণভক্ত 
তিনিও বৈষ্ণব হইয়া তাহার গ্রামবাসীকে বৈষ্ণব করিতেছেন-_এইরূপে মহাপ্রভুর 
কৃুপাপ্রভাবে গ্রাম হইতে গ্রামান্তর বৈষ্ণব হইতে লাগিলেন। শ্রীশ্রীল ঠাকুর 
ভক্তিবিনোদ 'শক্তিসঞ্চার' বাক্যের ভাষ্যে লিখিয়াছেন__ 

“হ্রাদিনীশক্তির সারভাগ ও সম্ষিচ্ছক্তির সারভাগ-_দুই একত্রে ভক্তি 
শক্তি হয় | কৃষ্ণ বা ভক্ত কৃপা করিয়া সেই শক্তি যাহাতে সঞ্চার করে, তিনিই 
পরমভক্ত হন। মহাপ্রভু যাহাকে কৃপা করিতেন, তাহাতে 
সেইরূপ শক্তি সঞ্চার করিয়া বৈষ্ণব ধর্ম্ম প্রচারভার অর্পণ করিতেন।” (চৈঃ চঃ 
মঃ ৭/৯৯ অপ্রভা দ্রষ্টব্য) 

শ্রীমন্মহাপ্রভু সেতুবন্ধ পর্য্যন্ত যাইতে যাইতে শত শত ভাগ্যবান 

ব্যক্তিকে আলিঙ্গন দ্বারা শক্তিসঞ্চার করতঃ, তাহাদের দ্বারা আবার শত শত 
ব্যক্তিকে বৈষ্ণব করাইয়াছেন। মহাপ্রভু যে গ্রামে যে বিপ্রগৃহে ভিক্ষা গ্রহণ 
করিয়াছেন, সেই ভিক্ষাদাতা এবং তথায় তাহাকে দর্শনার্থ যাহারা আসিয়াছেন 
তাহারা সকলেই মহাপ্রভুর কৃপায় মহাভাগবত হইয়া বৈষ্ণবতা লাভ করতঃ 
আচার্য্য রূপে আবার শত শত লোককে বৈষ্ণবধর্্ম গ্রহণ করাইয়াছেন, কবিরাজ 
প্রভু গোস্বামী লিখিয়াছেন 

“এইমত পথে যাইতে শত শত জন। 

‘বৈষ্ণব’ করেন তারে করি' আলিঙ্গন। 

যেই গ্রামে রহি' ভিক্ষা করেন যাঁর ঘরে। 

সেই গ্রামের যত লোক আইসে দেখিবারে।। 

প্রভুর কৃপায় হয় মহাভাগবত । 

সেই সব আচার্য্য হঞা তারিল জগৎ।। 

এইমত কৈলা যাবৎ গেলা সেতুবন্ধে। 


সৰ্ব্বদেশ ‘বৈষ্ণব’ হৈল প্রভুর সন্বন্ধে। 
ববে যেই শক্তি না কৈলা প্রকাশে। 
সেই শক্তি প্রকাশি' নিস্তারিল দক্ষিণ দেশে।।” 
(চৈঃ চঃ মঃ ৭/১০৫-১০৯) 
উক্ত ১০৯ সংখ্যক পয়ারের অমৃতপ্রবাহ ভাষ্যে লিখিত হইয়াছে 
_-“নবদ্বীপ ধাম’ হইলেও তথায় তৎকালে ন্যায় ও স্মৃতি শাস্ত্রের বিশেষ প্রবলতা 
থাকায় সেই সেই শাস্ত্রের অধ্যাপকদিগের মধ্যে অনেকগুলি বহির্মুর্খ লোক ছিল, 
তাহাদিগকে উদ্ধার করিবার জন্য প্রভু কোন বিশেষ শক্তি প্রকাশ করেন নাই৷ 
এইজন্য গ্রন্থকার এইরূপ বলিয়াছেন।” গ্রন্থকার কবিরাজ গোস্বামী আরও 
লিখিয়াছেন-__ 
“প্রভুকে যে ভজে, তারে তার কৃপা হয়। 
সেই সে এ-সব লীলা সত্য করি' লয়।। 
অলৌকিক-লীলায় যার না হয় বিশ্বাস। 
ইহলোক পরলোক তার হয় নাশ।।” 
(চৈঃ চঃ মঃ ৭/১১০-১১১) 
উক্ত ১১১ সংখ্যক পয়ারের অনুভাষ্ঘ্ে শ্রীশ্রীল প্রভুপাদ লিখিয়াছেন__ 
“শ্রীকৃষ্ণচৈতন্যের অলৌকিক লীলা--প্রোক্সিত কৈতব, নিরস্তকুহক, 
অপ্রাকৃত চিদৈশ্রর্ধ্যময়ী_-জীবের নিত্য চরম-কল্যাণ- প্রদ, সুতরাং বাস্তববস্তু; উহা 
মায়াবদ্ধ বঞ্চক ও বঞ্চিত জীবের গুণময় ধারণাজাত হিংসামূলক বুজরুকী নহে। 
বুজরুকী বা কুহকের দ্বারা বঞ্চক ও বঞ্চিত উভয়েরই কৃষ্ণসেবা হইতে বিক্ষেপ- 
ফলে সৰ্ব্বনাশ ঘটে।” 
শ্রীমন্মহাপ্রভু এই প্রকারে পথে যাইতে যাইতে দক্ষিণ দেশের গ্রামের 
22125 I এবং তথায় 
শ্বীকুম্মমন্দিরে কৃর্্মদেব শ্রীবিগ্রহ দর্শন করতঃ তৎসমক্ষে বহুক্ষণ নতি স্তুতি এবং 
নর্তন কীর্তন করিলেন। মহাপ্রভুর অপুর্ব রূপ ও প্রেমাবেশে নৃত্য কীর্তনাদি দর্শন 
করিয়া উপস্থিত সকল লোকই অত্যন্ত চমৎকৃত হইলেন। দলে দলে লোক 
আসিয়া মহাপ্রভুর অপূর্ব রূপ দর্শন ও তাহার শ্রীমুখের কীর্তন শ্রবণে সকলেই 
প্রেমোন্মত্ত হইয়া-_দু' বাহু তুলিয়া__নাচিয়া নাচিয়া শ্রীহরি, কৃষ্ণনাম কীর্তনে 
মাতোয়ারা হইলেন-_-এইরূপে পরম্পরায় শ্রীমন্মহাপ্রভু সকল দেশকেই 
কৃষ্ণনামামৃত বন্যায় ভাসাইতে লাগিলেন। মহাপ্রভু যে গ্রামে যান, সেখানেই 
এইরূপ অত্যাশ্চর্য্যলীলা হইতে লাগিল। কুৰ্ম্ম নামে সেই গ্রামের এক ভক্ত বৈদিক 
ব্রাহ্মণ পরম শ্রদ্ধাভক্তি সহকারে মহাপ্রভুকে তাহার গৃহে ভিক্ষা গ্রহণার্থ নিমন্ত্রণ 
জানাইলেন। মহাপ্রভুকে নিজগৃহে আনিয়া তাহার পাদপ্রক্ষালন করতঃ সেই 


চরণামৃত সবংশে ভক্ষণ করিয়া কৃত কৃতার্থ হইলেন এবং আত্যন্তিকী ভক্তিভরে 
বহু উপচারসহ শাল্যন্ন ভোজন করাইয়া স-গোষ্ঠি সেই প্রসাদান্ন ভোজন করতঃ 
অত্যন্ত দৈন্য সহকারে কহিতে লাগিলেন-_ 

(প্রভো!) “যেই পাদপদ্ম তোমার ব্রহ্মা ধ্যান করে। 

সেই পাদপদ্ম সাক্ষাৎ আইল মোর ঘরে।। 

মোর ভাগ্যের সীমা না যায় কহন। 

আজি মোর শ্লাঘ্য হেল জন্ম-কুল-ধন।। 

কৃপা কর, প্রভু মোরে, যাঙ তোমা, সঙ্গে। 

সহিতে নারিমু তোমার বিরহ-তরঙ্গে।। 

(চৈঃ চঃ মঃ ৭/১২৪-১২৬) 

বিপ্রের দৈন্যোক্তি শ্রবণে মহাপ্রভু তাহাকে কহিলেন-__ 

“(প্রভু কহে-_-) এছে বাত কভু না কহিবা। 

গৃহে রহি' কৃষ্চনাম নিরন্তর লৈবা || 

যারে দেখ, তারে কহ “কৃষ্ণ'-উপদেশ। 

আমার আজ্ঞায় গুরু হঞা তার' এই দেশ।। 

কভু না বাধিবে তোমার বিষয়-তরঙ্গ। 

পুনরপি এই ঠাঞি পাবে মোর সঙ্গ।।” 

(চৈঃ চঃ মঃ ৭/১২৭-১২৯) 

এইমত মহাপ্ৰভু যীহার যাহার গৃহে ভিক্ষাগ্রহণ করেন, সেই সেই সজ্জন 
প্রেমোন্মত্ত হইয়া মহাপ্রভুর সঙ্গে যাইতে চাহিলে, মহাপ্রভু তাহাদের সকলকেই 
নিরন্তর কৃষ্ণনাম ভজন করিতে ও আচার্য্যরূপে সর্বত্র কৃষ্ণনাম প্রচার করিবার 
জন্য শিক্ষা দিতে দিতে চলিতে লাগিলেন। মহাপ্রভুর আদেশ শিরোধার্য্ করতঃ 
তাহার দাসানুদাসরূপে প্রচার কার্যে প্রবৃত্ত হইলে আর গুর্ব্বাভিমান আসিয়া 
আমাদিগকে ভক্তিপথভ্রষ্ট করিবে না, নতুবা 

‘আমি তো বৈষ্ণব’ __এ বুদ্ধি হইলে 


__ইহাই মহাজনোপদিষ্ট বৈষ্ণব আচার। প্রতিষ্ঠার ভয়ে মহাপ্রভুর 
আদিষ্ট প্রচারকার্ষ ছাড়িয়া দিব, ইহাও কখনই বৈষ্ণবতার নিদর্শন নহে। তবে 
“আপনি আচরি' ধর্ম্ম জীবেরে শিখায়”-_শ্রীমন্মহাপ্রভুূর এই শিক্ষাদর্শ সৰ্ব্বদাই 
স্মরণ রাখিতে হইবে। কৃষ্ণনিত্যদাস জীবের ইহাই কৃষ্ণের নিত্যসেবা। 

ভক্তরাজ প্রত্রাদ মহারাজ শ্রীশ্রীনৃসিং ১ 
প্রায়েণ দেব মুনয়ঃ 
মৌনং টরভিরিভনোগীরারিনিডাঃ | 
নৈতান্‌ বিহায় কৃপণান্‌ বিমুমুক্ষ একো 
নান্যং ত্বদস্য শরণং ভ্রমতোনুপশ্যে।। 
(ভাঃ ৭/৯/৪৪) 

অর্থাৎ “হে দেব, বত PAULL SL A 
পালন করেন, পরার্থপর নহেন। (এই) দীন (দৈত্যবালকগণকে) পরিত্যাগ করিয়া 
আমি একাকী মুক্তি লাভ করিতে ইচ্ছা করি না। তোমা ব্যতীত অন্য কাহাকেও 
(কর্্মফলবাধ্য হইয়া বিভিন্ন যোনিতে) ভ্রমণশীল জীবগণের রক্ষক দেখি না।” 

এইরূপ প্রত্রাদোক্তিদ্বারা বুঝা যাইতেছে- প্রত্রাদ নিজ হিতাকাঙক্ষারও 
প্রয়োজনীয়তা বিশেষভাবে জ্ঞাপন করিতেছেন। শ্রীমন্মহাপ্রভুরও উপদেশ--জন্ম 
সার্থক করি কর পর উপকার। তবে পরহিত চেষ্টাকার্য; যাহাতে নিজের গুরুত্ব বা 
বৈষ্ণবত্বাভিমানে প্রতিষ্ঠাকাভক্ষা না আসে, তজ্জন্য সৰ্ব্বদা গুরু-বৈষ্ণব ভগবানের 
পাদপদ্ম শিরে ধারণ করিতে হইবে, আমি তাহাদের আজ্ঞাবাহী “ভূত্যানুভৃত্য'__ 
সৰ্ব্বদা এই অভিমানই হৃদয়ে পোষণ করিতে হইবে। 
“এইমত যাঁর ঘরে করে প্রভু ভিক্ষা। 
সেই এছে কহে, তারে করায় এই শিক্ষা।|” 
(চৈঃ চঃ মধ্য ৭/১৩০) 
এই পয়ারের অনুভাষ্যে পরমারাধ্য প্রভুপাদ লিখিয়াছেন-__ 

“শ্রীমন্মহাপ্রভুকে যাহারা সৰ্ব্বস্ব ত্যাগ করিয়া একান্তভাবে আশ্রয় 
পূৰ্ব্বক সেবা করিতে সঙ্কল্প করেন, ভগবান গৌরসুন্দর তাহাদিগের ভজন স্বীকার 
করিয়া এই শিক্ষা দেন যে, গৃহে থাকিয়া অর্থাৎ “উৎকট ভজন পরায়ণ” অভিমান 
ত্যাগপূর্ব্বক গৃহবাসরূপ দৈন্যের সহিত নিরন্তর কৃষ্ণনাম গ্রহণরূপ আচরণ করিয়া 
শুদ্ধ কৃষ্ণনাম ভজন প্রচার কর। “আমি সব্বোত্তম বৈষ্ণব, শিষ্য করিলে গর্ব্বরূপ 
ভজন নষ্ট হয়_-এই উৎকট ভক্তাভিমান ত্যাগ করিয়া দৈন্যের সহিত শুদ্ধনাম 
গ্রহণাচার ও শুদ্ধনাম প্রচাররূপ গুরুর কার্য্য করিলে জড় প্রতিশ্ঠারূপ বিষয়তরঙ্গ 
প্রবল হইতে পারে না। শ্রীরূপ, শ্রীসনাতন, শ্রীজীব ও শ্রীরঘুনাথ দাস প্রভৃতি পার্ষদ 
মহাত্মাগণের গ্রন্থ লিখিয়া উপদেশ প্রদান এবং শ্রীমন্নরোত্তম শ্রীমধব রামানুজাদির 


বহু শিষ্যকরণকে ভক্ঞ্যাঙ্গের বাধক ও বিষয়তরঙ্গ বলিয়া কল্পনা করিয়া অনেক 
নির্বোধ লোক প্রকৃত অকিঞ্চন ভক্তগণের চরণে অপরাধী হন। তাহারা প্রভুর 
আদেশ সবিশেষ আলোচনা করিয়া নিজের ক্ষুদ্র গবর্ধপূর্ণ দীনাভিমান পরিত্যাগ 
পূৰ্ব্বক হরিবিমুখজনের প্রতিশোধ না দেখাইতে গিয়া গৌরানুগত্য পূর্ব্বক যাহাতে 
নিজ ভজন বৃদ্ধি করেন; তজ্জন্য জগদ্গুরু আচার্য্যরূপে শ্রীগৌরাঙ্গের ইহাই 
শিক্ষা প্রদান।” 
শ্রীমন্মহাপ্রভূ নীলাচলে প্রত্যাবর্তন না করা পর্য্যন্ত কৃর্্মস্থানে যে প্রকার 
প্রচাররীতি প্রদর্শন করিলেন, এইরূপ দক্ষিণদেশে সব্বত্র আচার্য্রূপে 
ভক্তিপ্রচারের আদেশ দান করতঃ নামপ্রেম প্রচার লীলা করিলেন। 
সেই রাত্রি কুর্ম্মস্থানে কুম্্মবিপ্রের গৃহে যাপন করিয়া পরদিন প্রাতে 
মহাপ্রভুর অনুব্রজা করিয়া মহাপ্রভুর আদেশে গৃহে প্রত্যাবর্তন করিলেন । 
এদিকে ‘বাসুদেব’ নামক এক বিপ্র-_সর্বাঙ্গে তাহার গলিত কুষ্ঠ, তাহা 
আবার কীটে পরিপূর্ণ, এক একটা কীট ভূমিতে পড়িয়া গেলে ব্রাহ্মণ সমত্রে 
তাহাকে তাহার খতস্থানে বসাইয়া দেন। তিনি রাত্রিতে কৃম্্মবিপ্রগৃহে মহাপ্রভুর 
শুভাগমন শ্রবণ করিয়া তাহার দর্শনলাভের জন্য বড় আর্ভিভরে প্রভাতে কৃর্ম্মগৃহে 
আসিয়া কুম্মবিপ্রমুখে মহাপ্রভুর তথা হইতে স্থানান্তরে গমনবাত্তা শ্রবণমাত্রই বড়ই 
মর্মাহত হইয়া ভূমিতে আছাড় খাইয়া পড়িয়া গেলেন এবং মর্ম্মভেদী বিলাপ 
করিতে লাগিলেন। আহা, সর্বাত্তরযামী ভক্তবৎসল ভগবান গৌরসুন্দর বহুদূরে 
চলিয়া গেলেও কুম্ঠীবিপ্রের সে করুণ ক্রন্দন তাহার কর্ণকুহরে প্রবিষ্ট হওয়া মাত্রই 
তিনি তথা হইতে দ্রুত গতিতে সেই কর্ম্মবিপ্রগৃহে প্রত্যাবর্তন করিয়া সেই 
কুম্ঠীবিপ্রকে ভূমি হইতে উত্তোলনপুরব্বক আলিঙ্গন করিলেন। মহাপ্রভু শ্রীঅঙ্গ 
স্পর্শমাত্রই বিপ্রের সেই কুষ্ঠ এবং তজ্জনিত যাবতীয় দুঃখ কষ্ট ক্ষণকালের মধ্যে 
দূর হইল, বিপ্র অপুবর্ব রূপলাবণ্য ও আনন্দ লাভ করিয়া প্রেমাশ্র বিসর্জন 
করিতে করিতে ভক্তরাজ সুদামা বিপ্র মুখনিঃসৃত নিম্নোক্ত ভাগবতীয় প্লোকটি 
আবৃত্তি করিতে লাগিলেন। 
“ক্কাহং দরিদ্রঃ পাপীয়ান্‌ ক্ক কৃষ্ণঃ শ্রীনিকেতনঃ। ব্রন্দবন্ধুরিতি স্মাহং বাহুভ্যাং 
পরিরস্তিতঃ।|” 
(ভাঃ ১০/৮১/১৬) 
অর্থাৎ আহা আমার মতো একটা পাপিষ্ঠ ব্রান্মণাধম কোথায়, আর 
কোথায় সেই পরমদয়াল শ্রীনিবাস শ্রীকৃষ্ণ। আমি যখন তাহাকে দর্শন করিবার 
জন্য তাহার কক্ষের দ্বারদেশে উপস্থিত হইয়াছি, তিনি তখন তাহার প্রধানা মহিষী 
মহালক্ষ্মী রুক্মিনী দেবীকে বামে লইয়া সোনার পালঙ্কে বসিয়াছিলেন। আমাকে 


নানাভাবে পরিচর্য্যা করিতে লাগিলেন। 
ব্ৰাহ্মণ ভগবানের অপূর্ব করুণা দর্শনে প্রেমবিহ্বল হইয়া চোখের জলে 
বুক ভাসাইতে ভাসাইতে কহিতে লাগিলেন__ 
“(বনু স্তুতি করি' কহে-_) শুন, দয়াময়। 
জীবে এই গুণ নাহি, তোমাতে এই হয়।। 
মোরে দেখি' মোর গন্ধে পলায় পামর। 
হেন-মোরে স্পর্শ তুমি,__স্বতন্ত্র, ঈশ্বর।। 
কিন্তু আছিলাঙ ভাল অধম হঞ্া । 
এবে অহঙ্কার মোর জন্মিবে আসিয়া।|" 
(চৈঃ চঃ মঃ ৭/১৪৪-১৪৬) 
তখন পরম করুণাময় ভক্তবৎসল শ্রীভগবান গৌরসুন্দর দৈন্য 
ভারাক্রান্ত ব্রাহ্মণহৃদয়ের কাতরোক্তি শ্রবণ করিয়া কহিতে লাগিলেন-_ 
“(প্রভু কহে-__) কভু তোমার না হবে অভিমান । 
নিরন্তর কহ তুমি “কৃষ্ণ' “কৃষ্ণ' নাম।। 
কৃষ্ণ উপদেশি ক'র জীবের নিস্তার। 
অচিরাতে কৃষ্ণ তোমা করিবেন অঙ্গীকার ।।” 
(চৈঃ চঃ মঃ ১৪৭ ১৪৮) 
ইহা বলিয়াই মহাপ্রভু অন্তৰ্দ্ধান করিলেন। দুই বিপ্র (অর্থাৎ কর্ম্মবিপ্র ও 
নষ্টকুষ্ঠি বিপ্ৰ) উভয়ে পরস্পরের কণ্ঠ ধারণ করতঃ মহাপ্রভুর অত্যদ্তুত গুণগাথা 
কীর্তন করিতে করিতে প্রেমাশ্র বিস্জ্জন করিতে লাগিলেন। সেই হইতে এই 
মহদাখ্যানের নাম হইল-_'বাসুদেবোদ্ধার' আর মহাপ্রভুর নাম হইল 
_-'বাসুদেবামৃতপ্রদ'। 

শ্রীশ্রীল প্রভুপাদ তাহার অনুভাষ্যে উক্ত কর্ম্মস্থানের মাহাত্ম্য এইরূপ 
লিখিয়াছেন-__ 

“বি-এন-আর লাইনে গঞ্জাম জেলার চিকাকোল রোড ষ্টেশন হইতে 
আট মাইল পূর্বে কুম্ম্মার্চল বা শ্রীকৃর্্মম্‌ঃ ইহা তেলেগুভাষিগণের সব্র্বাপেক্ষা শ্রেন্ঠ 
তীর্থ। (গঞ্জাম ম্যানুয়াল)। তথায় কুর্মমূর্তি বিরাজমান। শ্রীরামানুজ যে কালে 
একাদশ শক শতাব্দীতে কৃর্াচলে শ্রীজগন্নাথদেব কর্তৃক নিক্ষিপ্ত হন, তখন 
জানিয়া কৃম্মমদেবের সেবা প্রকাশ করেন।” প্রপন্নামৃত গ্রন্থে ছত্রিশ অধ্যায়ে এইরূপ 
লিখিত আছে যে শ্রীজগন্নাথদেব শ্রীপুরীধাম হইতে একরাত্রের মধ্যেই 


Ed 


কুর্মক্ষেত্রে লইয়া আসেন। প্রভাতে রামানুজ নিজেকে 
কর্মক্ষেত্রে দেখিয়া খুবই বিস্মিত হন, কুর্মদেবকে শিবমূর্তি মনে করিয়া রামানুজ 
সারাদিন উপবাসী থাকেন, পরে কুম্ম ভগবান স্বপ্নে তাহাকে জানান যে তিনি 
কুর্মদেব, শঙ্খ-চক্র-গদা-হস্ত চতুর্ভজ বিষ্ণুমূর্তি, লোকে ভ্রান্তিবশতঃ যাঁহাকে 
শিবলিঙ্গ জ্ঞান করে। শ্রীকূর্ম্মদেব তাহার অপূর্ব বিষ্ুমূর্তি রামানুজাচার্য্যকে দর্শন 
করান। আচার্য্দেব সেখানে কতিপয় দিবস অবস্থান পূর্বক মহাসমারোহে 
সেবাপূজাদি করিলেন, তদবধি সকলেই কৃম্মদেবকে বিষ্ণুমূর্তি বলিয়া জানিতে 
পারিলেন। শ্রীজগন্নাথদেবই তদ্ভক্ত রামানুজ দ্বারা কৃর্ম্মদেবের মাহাত্ম্য প্রচার 
করিলেন। 

(আমরা এতাবৎকাল ‘জীবের স্বরূপ হয় কৃষ্ণের নিত্যদাস'__-এই 
বাক্যটির আলোচনা প্রসঙ্গে অনেক কথা বলিয়া এক্ষণে জীব যে কৃষ্ণের 
'তটস্থাশক্তি' এবং ভেদাভেদ প্রকাশ'_-এ বিষয়ে কিছু আলোচনা করিব। 
মহাজনবাক্যই আমার আলোচনার মুখ্য অবলম্বন । মূর্খ আমি, নিজের সীমাবদ্ধ 
আধ্যাত্মিক জ্ঞানের বাহাদুরী দেখাইতে গিয়া পাঠকগণের অশান্তি উৎপাদন 
করিবার দুর্বৃদ্ধি আমার নাই, তথাপি কঠিন দার্শনিক বিষয় পরিবেশনকার্য্যে কোন 
ক্ৰটিবিচ্যুতি ঘটিলে সুধী ভক্ত-পাঠকগণ আমার সকল দোষ কৃপাপূর্বক 
সংশোধন করিয়া লইবেন, ইহাই ক্ষুদ্রজীবাধমের সবিনয় নিবেদন।) 

জীবের স্বরূপের পরিচয়ে বলা হইয়াছে-_-জীব স্বরূপতঃ কৃষ্ণের 
নিত্যদাস, কৃষ্ণের তটস্থা শক্তি কৃষ্ণসম জীবের ভেদাভেদপ্রকাশ সম্বন্ধ | এই 
তটস্থাশক্তি সম্বন্ধে শ্রীত্বীল ঠাকুর ভক্তিবিনোদ বলিতেছেন-_ 

“কৃষ্ণের চিজ্জগৎ ও মায়িক জগৎ-_এই দুয়ের মধ্যগত সীমায় স্থিত 
হইয়া তোমার (জীবে) উভয় জগতের সম্বন্ধ থাকায় তুমি (জীব) তটস্থা শক্তি। 
কৃষ্ণের সহিত তোমার (জীবের) ভেদাভেদপ্রকাশরূপ উভয়বিধ সন্বন্ধ। চিন্ময় ধর্ম্ম 
সম্বন্ধে তুমি (জীব) কৃষ্ণের অভেদ প্রকাশ এবং অণুচৈতন্য ধর্মবশতঃ 
বৃহৎচৈতন্যরূপ কৃষ্ণের (সহিত তোমার অর্থাৎ জীবের) ভেদ প্রকাশ। (কৃষ্ণসহ 
জীবের) ভেদ ও অভেদ যুগপৎ ভেদাভেদ, প্রকাশ সিদ্ধ হইয়াছে। জীব সূর্য্য স্বরূপ 
কৃষ্ণের অংশকিরণ; অথবা উদ্দীপ্ত বিস্ফুলিঙ্গরূপ জ্বালাচয়ও জীবসমূহের 
উদাহরণস্থুল।” (চৈঃ চঃ মঃ ২০/১০৮-১০৯ অপ্রভা দ্রষ্টব্য।) 

সুতরাং যে শক্তি চিৎ ও অচিৎ__উভয় জগতের উপযোগী তাহারই 
নাম তটস্থা। বিভু বা বৃহৎ চেতন অণুচেতনে ভেদ প্রকাশ এবং কৃষ্ণ চিৎবস্ত, জীব 
অতি ক্ষুদ্র হইলেও চিবস্ত, এইজন্য চেতনে চেতনে অভেদ প্রকাশ, অতএব যুগপৎ 
ভেদ ও অভেদ, কেবল ভেদ বা কেবল অভেদ নহে | তটস্থা শক্তি সম্বন্ধে 
বৃহদারণ্যক (৪/৩/৯ মন্ত্র) শ্রুতিতে উক্ত হইয়াছে__ 


“তস্য বা এতস্য পুরুষস্য দ্বে এব স্থানে ভবত দৈঞ্চ পরলোক স্থানঞ্চ 
সন্ধ্যং তৃতীয়ং স্বপ্নস্থানং। তস্মিন্‌ সন্ধ্যে স্থানে তিষ্ঠন্‌ এতে উভে স্থানে পশ্যতি ইদঞ্চ 
পরলোক স্থানঞ্চ |” 

অর্থাৎ সেই জীব পুরুষের দুইটি স্থান অর্থাৎ এই জড়জগৎ ও 
অনুসন্ধেয় চিজ্জগৎ। জীব তদুভয়ের মধ্যে স্বীয় সন্ধ্য তৃতীয় স্বপ্ন স্থানস্থিত। তিনি 
সন্ধিস্থানে থাকিয়া জড় বিশ্ব ও চিৎবিশ্ব উভয় স্থানই দেখিতে পান। 

এ শ্রুতিতে (৪/৩/১৮) আর একটি বাক্য উদাহরণ স্বরূপ দেওয়া 
হইয়াছে__ 


“তদ্‌ যথা মহামৎস্য উভেকুলে সঞ্চারতি পূর্ব্বঞ্চ পরঞ্চৈবমেবায়ং পুরুষ 
এতানুভাবস্তাবনু সঞ্চারতি স্বধান্তঞ্চ বুদ্ধান্ত্চ |” 
সেই তাটস্থ্য ধৰ্ম্ম এইরূপ। যেরূপ মহামৎস্য একটি নদীতে থাকিয়া 
কখন পূৰ্ব্ব ও কখন পর--এই দুই তটে সঞ্চারণ করে, সেইরূপ জীব পুরুষ জড় 
ও চিৎ বিশ্বের মধ্যে কারণবারিতে সঞ্চারণ করিবার উপযোগী হইয়া উভয়কুল 

ত জীবসমূহ পরমেশ্বর হইতে নিঃসৃত হইয়াও পৃথক 
সত্তা বিশিষ্ট, রি মিনি নি তালা তা 
উক্ত বৃহদারণ্যকে (৪/১/২০)-__- 
“যথাগ্নেঃ ক্ষুদ্রা বিস্ফুলিঙ্গা ব্যুচ্চরন্তি এব মেবাত্মাদাত্মনঃ সব্র্বানি 
ভূতানি বুযুচ্চরন্তি।” 
অর্থাৎ অগ্নির যেমন ক্ষুদ্র বিস্ফুলিঙ্গ উদিত হয়, তদ্রুপ সর্বাত্মা কৃষ্ণ 
হইতে সকল জীব উদিত হইয়াছে। 
এতদ্বারা স্থির হয় যে, তটস্থ ধর্মবশতঃ মায়া ও চিদের উপযোগী সেই বিভিন্নাংশ 
ক্ষুদ্র চেতন সকল উদিত হইয়াছে, তাহারা মূল আত্মস্বরূপ কৃষ্ণের অনুগত সত্তা 
বিশেষ। উভয়কুল দেখিতে দেখিতে ভোগেচ্ছার উদয় হইলেই তাহারা 
চিৎসূর্য্যস্বরূপ কৃষ্ণ হইতে বহির্মুখ হয় এবং নিকটস্থ মায়াদ্বারা ভোগায়তন গ্রহণ 
করিতে আহত হয়। সেই কৃষ্ণস্মৃতি ভ্রমবশতঃ তাহারা অনাদি বহির্মুখ। স্বীয় 
স্বাতন্ত্র্য অপচয় অপরাধেই তাহাদের এ দশা। এই দুর্দশার জন্য কৃষ্ণে বৈষম্য বা 
নৈঘৃণ্য আরোপ করা যায় না। যেহেতু কৌতুকী কৃষ্ণ স্বাতন্ত্র্যরূপ চিদ্ধন্্ম অপচয়- 
কাৰ্য্যে কোন প্রকার কর্তৃত্ব রাখেন না। (জীব স্বাতন্ত্যধর্ম্মের) অপচয় করিলে 
(কারণার্ণবশায়ী মহাবিষ্ণু) স্বাঙ্গ বিশেষাভাসরপে প্রকৃতি স্পর্শন-সময়ে জীবরূপ 
বীজ প্রকৃতিতে সমর্পণ করেন (চৈঃ মঃ মধ্য ২০/২৭৩ সংখ্যা দ্রষ্টব্য)। কৃষ্ণ প্রকৃতি 
স্পর্শ করেন না, মহাবিষ্ণুরূপে প্রকৃতি ঈক্ষণপূর্ব্বক অপরাধী জীবনিচয়কে 
প্রকৃতি সমর্পণ করেন। সেই অপরাধক্রমেই মায়াপ্রকৃতি জীবকে সংসার দুঃখ 


দিয়া দণ্ড বিধান করেন। ভগবানের অংশ দুই প্রকার অর্থাৎ স্বাংশ ও বিভিন্নাংশ। 
চতুব্যহ-অবতারগণ সকলেই স্বাংশ বিস্তার, জীবই বিভিন্নাংশ। স্বাংশ ও 
বিভিন্নাংশে ভেদ এই যে, স্বাংশগণ কৃষ্ণতত্তের সহিত অভিন্নাভিমানে সৰ্ব্বদা 
সৰ্ব্বশক্তিসম্পন্ন ও কৃষ্ণেচ্ছাতেই তাহাদের ইচ্ছা, কোন স্বতন্ত্রতা নাই; 
বিভিন্নাংশগণ কৃষ্ণতত্ত্র হইতে নিত্য ভিন্নাভিমানী। স্বীয় ক্ষুদ্রস্বরূপানুসারে অতিশয় 
ক্ষুদ্রশক্তিবিশিষ্ট এবং কৃষ্ণেচ্ছা হইতে তাহাদের ইচ্ছা পৃথক। কৃষ্ণ হইতে এরূপ 
অনন্ত জীব নিঃসৃত হইয়াও কৃষ্ণের পূর্ণতা হানি হয় না। এ সকল জীবের মায়া 
প্রবেশের পূর্বেই কৃষ্ণবহির্মখতারূপ অতএব মায়িককালের পৃবর্ব হইতে সেই 
অপরাধের মূল হওয়ায় অনাদি বহির্মুখতা বলা 
যায়।” 
_ শ্রীমন্মহাপ্রভুর শিক্ষা ৬ষ্ঠ পরিচ্ছেদ দ্রষ্টব্য। 
(তটস্থা শক্তি সম্বন্ধে শ্রীল ভক্তিবিনোদ ঠাকুর অতি সুন্দর ভাবে যে 
বিচার করিয়াছেন, আমি তাহার সমস্তই উদ্ধার করিয়া দিলাম।) 
সুতরাং দেখা যাইতেছে-_স্বরূপবিস্মৃতি ফলেই আমাদিগকে তাপত্রয়ে 
দগ্ধীভূত হইতে হইতেছে। তাৎকালীক সুখপ্রদ জড়ভোগ বিলাসে উন্মত্ত হইয়া 
আমরা গীতা ভাগবতাদি শাস্ত্রবাক্য অবহেলা করিতেছি, তাহার ফলে 
আমাদিগকে নানা অশান্তিতে জ্বলিয়া পুড়িয়া মরিতে হইতেছে। শ্রীভগবান্‌ কৃষ্ণ 
গীতায় অজ্জুনকে উপলক্ষ্য করিয়া আমাদিগকে স্পষ্ট করিয়াই বলিলেন-_যে 
ব্যক্তি শান্ত্রবিধি উল্লজ্ঘন করিয়া নিজের ইচ্ছামত চলে, সেই স্বেচ্ছাচারী ব্যক্তি 
সুখসিদ্ধি পরাগতি লাভ করিতে পারে না, সুতরাং শাস্ত্রই তোমার প্রমাণ অর্থাৎ 
যথার্থ জ্ঞান উৎপাদক, শাম্ত্রই আমাদিগের কার্য্যাকার্য্যের ব্যবস্থাপক, কোটি 
করণীয় বা কর্তব্য, কোটি অকরণীয় বা অকর্তব্য, তাহা শাস্ত্রই ব্যবস্থা দিয়া 
থাকেন, সেই শাম্ত্র_সর্ব্-শান্ত্রময়ী গীতা বা সরব্ব্ববেদান্তসার ভাগবতবাক্য না 
মানিলে তাহাকে পরিণামে অবশ্যই দুঃখ ভোগ করিতে হয়। ছান্দোগ্য উপনিষদে 
স্পষ্ট করিয়া বলিলেন আহার শুদ্ধৌ সত্তব-শুদ্ধি; সত্তৃশুদ্ধৌ প্রবা স্মৃতিঃ অর্থাৎ 
আহার শুদ্ধিতে অন্তঃকরণ শুদ্ধিতে অচলা অটলা স্মৃতি-ভগবচ্চিন্তা হৃদয়ে 
সর্বক্ষণ জাগরুক হইয়া থাকে। শুধু আতপ চাউল ঘৃত সৈন্ধব গ্রহণ করিলেই তাহা 
পবিত্র হবিষ্যান্ন হইবে না, উহা ভগবৎ সম্বন্ধযুক্ত না হইলে পবিত্র হয় না। 
ইন্দ্রিয়গণের যাবতীয় রূপরসাদি আহার ভগবৎ সম্বন্ধযুক্ত করিতে হইবে, তবেই 
তাহার প্রকৃত পবিত্রতা সিদ্ধ হইবে। গীতা ব্যবস্থা দিতেছেন-_সবর্বভূতো “নিবৈর্বর' 
অর্থাৎ শক্রতাশূন্য ব্যক্তিই ভগবানকে লাভ করিতে পারিবে; “হে অর্জুন, তুমি যাহা 
কর; যাহা খাও, যাহা হোম কর, দান কর, তপস্যা কর_-তৎসমুদয়ই আমার 
উদ্দেশ্যে কর, তাহা হইলেই সুফল লাভ করিতে পারিবে। এক-এর পিঠে শূন্য 


দিলেই ক্রমশঃ শূন্যের মূল্য দশগুণ করিয়া বৃদ্ধি পায়, বাম দিক হইতে এক 
তুলিয়া লইলে এ শূন্যের আর কোন মূল্যই থাকে না। এজন্য হরিতোষণপর কর্ম্মই 
করণীয় কর্ম্ম, শ্রীভগবান্‌ কৃষ্ণ বা বিষ্ণুকে যাহা নিবেদন করা যায়, এরূপ নৈবেদ্য 
প্রথমে ভগবানকে নিবেদন করতঃ গুরুবর্গকে সম্প্রদানান্তে উহার প্রসাদত্ব সিদ্ধ 
হয়, সেই ‘প্রসাদ সেবা করিতে হয় সকল প্রপঞ্চ জয়।' এই সকল শাস্ত্র বা মহাজন 
করিতে পারিব? শ্রীভগবান্‌ আমাদেরই নিত্যমঙ্গল বিধানার্থ শ্রীকৃষ্কদ্বৈপায়ন 
বেদব্যাসরূপে সাক্ষাদ্‌ নারায়ণ স্বরূপ অপৌরুষেয় বেদকে কৃ, যজুঃ, সাম ও 
অথব্ব--এই চারিভাবে বিভক্ত করিলেন। বেদান্ত বা উপনিষদ, বেদান্তসূত্র বা 
ব্রহ্মসূত্র, বেদের তাৎপর্য্য নির্ণয়কে মহাভারত ইতিহাস, বেদার্থবোধক সাত্বিক, 
রাজসিক ও তামসিক- ত্রিবিধ অষ্টাদশ মহাপুরাণ ও অষ্টাদশ উপপুরাণ এবং 
ব্রহ্মসূত্র, মহাভারত, বেদমাতা ব্রন্মগায়ত্রী ও সর্ব্বমূল বেদেরও তাৎপর্য্য-স্বরূপ- 
সব্র্ববেদান্তসার শ্রীমদ্তাগবৰত রচনা করিলেন, যাহাতে আমরা বেদার্থবোধে 
অসমর্থ হইয়া বিপথগামী না হই। শ্রীমদ্‌ ভগবদ্গীতা-_-মহাভারতের তাৎপর্য 
নিৰ্ণায়ক, সেই মহাভারতেরও তাৎপৰ্য্য শ্রীমদভাগবত- ব্যাসদেবের সমাধিলন্ধ 
বস্ত। গীতাকে সর্বশাস্ত্রময়ী বলা হইয়াছে-_যথা “ভারতে সর্র্ববেদার্থং, 
ভারতার্থশ্চ কৃৎস্শঃ। গীতায়ামস্তিঃ তেনেয়ং সর্ব্বশাস্ত্রময়ী গীতা। 
5755 শ্বীমপ্তাগবত সেই গীতারও তাৎপৰ্য্য গ্রন্থ 
হওয়ায় শ্রীমদ্তাগবত সৰ্ব্বশাম্ত্রেরই তাৎপর্য গ্রন্থ। শ্রীভাগবত গ্রন্থে অদ্বয়জ্ঞানতত্ত্ 
ব্রজেন্দ্রনন্দন বৃন্দাবনচন্দ্র কৃষ্ণকেই পরমারাধ্য উপাস্য তত্ব বলা হইয়াছে, 
ব্রজবধূৃবর্পের বা বজবধূশিরোমণি শ্রীমতী বৃষভানু-রাজনন্দিনী রাধারাণীর কৃষ্ণে 
স্বাভাবিকী গ্রীতিমূলা যে উপাসনা, তাহাকেই অনুসরণীয়া উপাসনা এবং 
ব্রজবাসীর কৃষ্ণে যে স্বাভাবিকী গ্রীতিমূলক প্রেম, তাহাকেই পঞ্চম পুরুষার্থ__ 
পরম প্রয়োজনতত্ত্ব বলিয়া নির্দেশ করা হইয়াছে। ব্রজবাসীর কৃষ্ণে স্বাভাবিকী 
পরমাবিষ্টতাময়ী প্রীতির নামই রাগাত্মিকা বা রাগস্বরূপা ভক্তি, এই ভক্তিরই 
অনুগতা ভক্তির নামই রাগানুগা ভক্তি। সুতরাং কবিরাজ গোস্বামী যে 'বেদশাস্ত্র 
কহে সম্বন্ধ, অভিধেয়, প্রয়োজন। কৃষ্ণ, কৃষ্ণভক্তি, প্রেম_-তিন মহাধন।।”__চৈঃ 
চঃ মধ্য ২০/১৪৩। ইহা পরম সত্য বেদবাক্যই। 
শ্রীল কবিরাজ গোস্বামী প্রভু লিখিয়াছেন__ 
জ্ঞান-কর্ম্মযোগ ধৰ্ম্মে নহে কৃষ্ণ বশ। 
কৃষ্ণবশ- হেতু এক- কৃষ্ণ রসপ্রেম।। 
(চৈঃচঃ আঃ ১৭/95) 


শ্রীমদ্তাগবত হইতে উহার প্রমাণ বাক্যও উদ্ধার করিয়া কহিলেন-_ 

ন সাধয়তি মাং যোগো ন সাখ্যং ধৰ্ম্ম উদ্ধব। 

ন স্বাধ্যায়স্তপস্ত্যাগো যথা ভক্তির্মমোর্জিজিতা।। 

(চৈঃ চঃ আঃ ১৭/৭৬) 

অর্থাৎ “হে উদ্ধব, আমার প্রতি প্রবলা ভক্তি যেরূপ আমাকে বাধ্য 

করিতে পারে, অষ্টাঙ্গ যোগ, অভেদ -ব্ৰহ্মবাদরূপ  সাংখ্য-জ্ঞান (বা 

কপিলদেবকথিত তত্ত্ব সংখ্যা করণরূপ জ্ঞান মার্গ) ধর্ম্ম (বর্ণাশ্রম ধৰ্ম্ম), ব্রাহ্মণের 

স্বশাখা-অধ্যয়নরূপ স্বাধ্যায় (বেদাধ্যয়ন), তপস্যা ও ত্যাগরূপ সন্ন্যাসাদি দ্বারা 
আমি সেরূপ বাধ্য হই না।” 

আমরা প্রসঙ্গক্রমে বৈধী ও রাগানুগা--সাধন ভক্তির এই দুইটি অঙ্গের 
কথা সংক্ষেপে কিছু বলিতেছি। পরে বিস্তৃত ভাবে বলিবার ইচ্ছা রহিল। শ্রীল 
ঠাকুর ভক্তিবিনোদ লিখিয়াছেন-_ 

“সাধ্য ভাবভক্তি যখন কৃতি অর্থাৎ ইন্ড্িয়সাধ্য হয়, তখন তাহাকে 
'সাধনভক্তি' বলে। ভক্তিই জীবের নিত্যসিদ্ধভাব, তাহাকে হৃদয়ে প্রকটাবস্থায় 
আনিবার নামই “সাধ্যতা'। তাৎপর্য্য এই যে, চিৎকণ জীবে স্বভাবতঃ চিৎসূর্য্য 
কৃষ্ণের যে আনন্দকণ আছে, মায়াবদ্ধ হইয়া তাহা ইহকালে লুপ্তপ্রায়। সেই 
নিত্যসিদ্ধভাবই হৃদয়ে প্রকটনযোগ্য। এই অবস্থাতেই নিত্যসিদ্ধবস্তুর সাধ্য অবস্থা 
হইল। সেই সাধ্য ভাবরূপ ভক্তি যখন বদ্ধ-জীবের ইন্দ্রিয় দ্বারা সাধিত হইতে 
থাকে, তখন তাহারই নাম-সাধনভক্তি। 

**কৃষ্ণপ্রেম নিত্যসিদ্ধ বস্তু, তাহা কখনও (শুদ্ধভক্তি ব্যতীত অন্যবিধ 
অভিধেয়ের) সাধ্য নয়। কেবলমাত্র শ্রবণাদি দ্বারা বিশোধিত চিত্তেই তাহার উদয় 
সম্ভব। অতএব শুদ্ধ (অন্যাভিলাষিতাশৃন্য) শ্রবণকীর্তনাদি ক্রিয়াই প্রধানতঃ 
সাধনভক্তি। তাহা দুই প্রকার-_বৈধী ও রাগানুগা। যাঁহাদের হৃদয়ে (শুদ্ধ) 
রাগোদয় হয় নাই, তাহাদের আজ্ঞায় যে ভজন-প্রবৃত্তি হয়, তাহাই “বৈধীভক্তি'।” 
শ্রীল কবিরাজ গোস্বামিপাদ লিখিয়াছেন-__ 

“কৃতিসাধ্যা ভবেৎ সাধ্যভাবা স সাধনাভিধা । 

নিত্যসিদ্ধস্য ভাবস্য প্রাকট্যং হৃদি সাধ্যতা।1” 

“নিত্যসিদ্ধ কৃষ্ণপ্রেম “সাধ্য' কভু নয়। 

শ্রবণাদি শুদ্ধচিত্তে করয়ে উদয়।। 

এই ত' সাধনভক্তি-_দুই ত' প্রকার । 

এক বেধীভক্তি', 'রাগানুগা-ভক্তি' আর।। 

রাগহীন জন ভজে শাস্ত্রের আজ্ঞায় | 

“বেধী-ভক্তি বলি' তারে সর্শাস্ত্রে গায়।।” 


(চৈঃ চঃ মঃ ২২/১০২, ১০৪-১০৬ ) 
শ্রীমন্মহাপ্রভু চতুঃষষ্টি (৬৪) ভক্ত্যঙ্গ মধ্যে পাঁচটি ভক্ত্যঙ্গকে সর্বশ্রেষ্ঠ 
বলিয়াছেন 
সাধুসঙ্গ, নামকীর্তন, ভাগবত-শ্রবণ | 
মথুরাবাস, শ্রীমূর্তির শ্রদ্ধায় সেবন।। 
সকল-সাধন-শ্রেষ্ঠ এই পঞ্চ অঙ্গ। 
কৃষ্ণপ্রেম জন্মায় এই পাঁচের অল্প সঙ্গ।। 
(চৈঃ চঃ মঃ ২২/১২৪-১২৫) 
এই পঞ্চ অঙ্গ মধ্যে আবার শ্রীবিগ্রহ পূজা, শ্রীনামসঙ্কীর্তন ও 
শ্রীধামবাস-_এই তিনটি অঙ্গের বিশেষ মাহাত্ম্য কীর্তিত হইয়াছে 
ভঃ রঃ সিঃ পূর্ব্ব বিঃ সাধনভক্তি লহরীতে ৪১ প্লোকে দ্রষ্টব্য 
“শ্রদ্ধা বিশেষতঃ শ্রীতিঃ শ্রীমূর্তেরঙিঘ্রসেবনে। 
নামসঙ্কীর্তনং শ্রীমন্মথুরামণ্ডলে স্থিতিঃ।।” 
(চৈঃ চঃ মঃ ১২/১২৭ সংখ্যাধৃতঃ) 
অর্থাৎ “শ্রদ্ধা বিশেষ হইতে শ্রীমূর্তির পদসেবায় প্রীতি, নামসঙ্কীর্তন 
এবং মথুরামণ্ডলে অবস্থিতি।” (অঃ প্রঃ ভাঃ) 
উক্ত ভক্তিরসামৃতসিন্ধু গ্রন্থের পূর্ব্ব বিভাগ সাধনভক্তি লহরীর 
নিম্নলিখিত ৮৭ শ্লোক উদ্ধার করিয়া বলিতেছেন-_দুরুহান্ভুতবীর্য্যেস্যিন্‌ শ্রদ্ধা 
দুরেস্ত পঞ্চকে। যত্র স্বল্পোপি সম্বন্ধ সন্ধিয়াং ভাবজন্মনে।। 
(চৈঃ চঃ মঃ ২২/১২৮ শ্লোক ধৃত) 
অর্থাৎ সকল দুরূহ ও অদ্ভুতবীর্য্য সম্পন্ন শেষোক্ত পাঁচটি অঙ্গে 
(পূর্বোক্ত সাধুসঙ্গ, নামকীর্তন, ভাগবত শ্রবণ, মথুরাবাস ও শ্রীবিগ্রহসেবা) শ্রদ্ধা 
দুরে থাকুক স্বল্প সম্বন্ধ করিলেও উহা নিরপরাধ সদ্ধিবিশিষ্ট সুচতুর (ভজনচতুর) 
বৈষ্ণচবগণের (শ্রীল প্রভৃপাদ) ব্যক্তির ভাবোৎপত্তির হেতু।।” 
অতঃপর শ্রীল কবিরাজ গোস্বামী জানাইতেছেন-_ 
‘এক’ অঙ্গ সাধে, কেহ সাধে ‘বহু’ জঙ্গ। 
“নিষ্ঠা' হৈতে উপজয় প্রেমের তরঙ্গ। 
(চৈঃ চঃ মঃ ২২/১২৯) 
শ্ৰীশ্ৰীল প্রভুপাদ উহার অনুভাষ্যে লিখিয়াছেন__ 
“ভজনানুষ্ঠানফলে জীবের অনর্থ নিবৃত্তি হইলেই নিষ্ঠার উদয় হয়; 
নিষ্ঠা হইতে প্রেম জাত হয়।” 
ভক্তির এক একটি অঙ্গ সাধনফলে নিম্নলিখিত ভক্তগণ কৃষ্ণকে প্রাপ্ত 
হইয়াছেন__ 


“শ্রীবিষ্ঞোঃ শ্রবণে পরীক্ষিদভবদ্বৈয়াসকিঃ কীর্তনে 
প্রহ্রাদঃ স্মরণে তদঙিঘ্রভজনে লক্ষ্মীঃ পৃথুঃ পূজনে। 
অক্রুরত্বভিবন্দনে কপিপতিদাস্যেথ সখ্যেজ্জুনঃ 
সৰ্ব্বস্বাত্মনিবেদনে বলিরভূৎ কৃষ্ণাপ্তিরেষাং পরম্্‌।।" 
_-চৈঃ চঃ মঃ ২২/১৩১ ধৃত ত পদ্যাবলীতে ভঃ রঃ সিঃ পূঃ বিঃ সাঃ ভঃ 

লঃ ধৃত শ্লোক। 

অর্থাৎ রাজা পরীক্ষিৎ শ্রীবিষ্ণুর কথা শ্রবণে, শুকদেব সঙ্কীর্তনে, প্রশ্রাদ 
তৎস্মরণে, লক্ষ্মী তদঙিঘ্রসেবনে, পুর্ুরাজ তৎপূজনে, অক্রুর তদ্ভিবন্দনে, 
কপিপতি হনুমান তদ্দাস্যে, অজজ্জুন তৎসহ সখ্যে এবং বলি তাহাকে সর্বস্ব ও 
আত্মনিবেদনে শ্রেষ্ঠরূপে কৃষ্ণকে প্রাপ্ত হইয়াছিলেন। 

অন্বরীষ মহারাজ সর্ব্বেন্দ্রিয়ে কৃষ্ণানুশীলন করিয়াছিলেন-__ 

স বৈ মনঃ কৃষ্ণপদারবিন্দয়ো- 

বচাংসি বৈকুণ্ঠগুণানুবর্ণনে। 

করো হরেমন্দিরমার্জ্জনাদিষু 
শ্রুতিঞ্চকারাচ্যুতসৎকথোদয়ে || 
মুকুন্দলিঙ্গালয়দর্শনে দৃশৌ 


তদ্ভূত্যগাত্র স্পর্শেঙ্গসঙ্গমমূ। 
ঘ্রাণঞ্চ তৎপাদসরোজসৌরভে 
শ্রীমতুলস্যা রসনাং তদপিতে।। 
তি ক্ষেত্রপদানুসর্পণে 
শিরো হৃষীকেশপদাভিবন্দনে 
কামঞ্চ দাস্যে ন তু কামকাম্যয়া 
যথোত্তমঃল্লোকজনাশ্রয়া রতিঃ।। 
(চৈঃ মঃ মঃ ২২/১৩২-১৩৪ ধৃত ভাঃ ৯/৪/১৮-২০ শ্লোক) 
অর্থাৎ “অন্বরীষ মহারাজা স্বীয় মন কৃষ্ণপাদপদ্মে, স্বীয়বাক্য 
বেকুণ্ঠগুণানুবর্ণনে, স্বীয় করদ্বয় হরিমন্দির-মার্্জনাদিতে ও স্বীয় কর্ণ 
কৃষ্ণকথোদয়ে এবং কৃষ্ণের শ্রীমূর্তিদর্শনে স্বীয় চক্ষুদ্বয়, কৃষ্ণদাসের গাত্রস্পর্শে 
স্বীয় অঙ্গ, কৃষ্ণের পাদপদ্ম-সৌরভাঘ্বাণে স্বীয় ঘ্রাণ (নাসিকা) কৃষ্ণাপিত তুলসীর 
প্রণতিকার্ষ্যে স্বীয় মস্তক কামরহিত দাস্যে স্বীয় কাম, এরূপ নিযুক্ত করিয়াছিলেন 
যে, তাহাতে কৃষ্ণভক্তগণে আশ্রয়যোগ্যা রতির উদয় হয়।” অঃ প্রঃ ভাঃ 
পরমারাধ্য শ্রীল প্রভুপাদ “কামঞ্চ দাস্যে ন তু কামকাম্যয়া' এই বাক্যের 
অর্থ এইরূপ লিখিয়াছেন__ 


“দাস্যে (ভগবদুপযুক্ত স্বগন্ধবাসোলঙ্কারাদীনাং মহাপ্রসাদত্বেন 
স্বীকারে) কামংচ ন তু কামকাম্যয়া (ভোগেচ্ছয়া) চকার (নিযুক্তবান)।” 

অর্থাৎ শ্রীভগবানে নিবেদিত পুষ্পমাল্যচন্দনাদিগন্ধ-বন্ত্র- অলঙ্কারাদি 
মহাপ্রসাদরপে স্বীকারে কামকে নিযুক্ত করিয়াছিলেন, এ সকল মহাপ্রসাদবস্তকে 
নিজ ভোগেচ্ছায়- ইন্দ্রিয় তর্পণকামনায় নিযুক্ত করেন নাই। 

ভক্তরাজ শ্রীউদ্ধব বলিয়াছেন__ 
ত্বয়োপভুক্তত্রগন্ধবাসোলঙ্কারচর্চিতাঃ। 
উচ্ছিষ্টভোজিনো দাসাস্তব মায়াং জয়েম হি।। 
(ভাঃ ১১/৬/৪৬) 
অর্থাৎ হে ভগবান, আমরা তোমার উচ্ছিষ্টভোজী দাস। তোমার 
নিৰ্ম্মাল্য বস্তু, অলঙ্কার প্রভৃতি তোমারই প্রদত্ত জানিয়া অনাসক্তভাবে গ্রহণ 
করিতে করিতে তোমার মায়াকে জয় করিতে সমর্থ হইব।” 
শ্রীমন্মহাপ্রভু তৎপ্রিয়তম শ্রীল সনাতন গোস্বামিপাদকে উপলক্ষ্য 
করিয়া বলিতেছেন-__ 
“ভজনের মধ্যে শ্রেষ্ঠ নববিধা ভক্তি। 
'কৃষ্ণপ্রেম', ‘কৃষ্ণ’ দিতে ধরে মহাশক্তি।। 
তার মধ্যে সর্বশ্রেষ্ঠ নাম-সঙ্কীর্তন। 
নিরপরাধে নাম লৈলে পায় প্রেমধন।।” 
(চৈঃ চঃ অন্ত্য ৪/৭০- 
“নান্নশ্চিন্ময়ত্বং শ্রুতিরাহ-__ 
যথা--ও আস্য জানন্তো নাম চিৎ বিবক্তন মহস্তে বিষ্ণো সুমতিং 
ভজামহে। “ওঁ তৎসদিতি।” 
অস্যা অয়মর্থ৪__ 

“হে বিষ্ণো তে তব নাম চিৎ চিৎস্বরূপং অতএব মহঃ স্বপ্রকাশরূপং। 
তস্মাদস্য নান্নঃ আ ঈষদেব জানন্তো বয়ং ন তু সম্যক্‌ উচ্চারণমাহাত্ম্যাদি 
পুরস্কারেণেত্যর্থঃ। তথাপি বিবক্তন ব্লুবাণাঃ কেবলং তদক্ষরাভ্যাসমাত্রং কুর্ব্বাণাঃ 
সুমতিং শোভনাং ত্ববিষয়াং বুদ্ধিং ভজামহে প্রাঞ্ু মঃ। যতস্তদেব নাম ওঁ প্রণবঃ সৎ 
স্বতঃসিদ্ধমিতি।” _-ভাঃ ৮/৩/৮-৯ শ্লোকের চক্রবর্তী টীকা দ্রষ্টব্য। 

অর্থাৎ “হে বিষ্ণো, তোমার নাম চিৎস্বরূপ, অতএব তাহা স্বপ্রকাশরূপ। 
সুতরাং এই নামের সম্যক উচ্চরণাদি মাহাত্ম্য না জানিয়াও যদি তাহা (মাহাত্ম্য) 
ঈষন্মাত্র অবগত হইয়াই নামোচ্চারণ করি অর্থাৎ সেই নামাক্ষরগুলির অভ্যাস 
মাত্রও করি, তাহা হইলে আমরা তদ্বিষয়ক জ্ঞান প্রাপ্ত হইব। যেহেতু সেই প্রণব- 
ব্যঞ্জিত নাম স্বতঃসিদ্ধা।” 


(অতএব ভয়দ্বেষাদৌ শ্রীমূর্তেঃ স্ফুর্তেরিব সাঙ্কেত্যাদৌ অপি অস্য 
মুক্তিদত্বং শ্রয়তে। _ভগবৎসন্দর্ভ ৪৯ সংখ্যা দ্রষ্টব্য।) 
অর্থাৎ, অতএব, ভয় দ্বেষাদি স্থলেও শ্রীঘূর্তির স্ফুর্তি হয় বলিয়া তাদৃশ 
অবস্থায় নামোচ্চারণ করিলেও মুক্তিলাভ হইবে; কারণ সাঙ্কেত্য স্থলেও 
নামোচ্চারণের মুক্তিদত্ব শ্রুত হওয়া যায় | ” 
“শ্রীহরিবংশে” লিখিত আছে-_ 
“বেদে রামায়ণে চৈব পুরাণে ভারতে তথা। 


আদাবন্তে চ মধ্যে চ হরিঃ সবর্বত্র গীয়তে।।” 
অর্থাৎ, “বেদে, রামায়ণে, মহাভারতে ও পুরাণের আদি, মধ্য ও অন্ত- 
সৰ্ব্বত্রই একমাত্র শ্রীহরিই কীর্তিত হইয়া থাকেন।” 


বেদ ও বেদানুগ নিখিল সাত্বত শাস্ত্রের সর্বত্রই নাম-মাহাত্ম্য প্রচুর 
পরিমাণে কীর্তিত হইয়াছে। তন্মধ্যে শ্রীভগবান বেদব্যাসের সমাধিলন্ধ 
সর্ব্বশান্ত্রসার শ্রীমপ্তাগবতের কয়েকটি শ্লোক নিম্নে উদ্ধৃত হইল। শ্রীমন্মহাপ্রভু এই 
ভাগবতকে প্রমাণশিরোমণি বলিয়া স্বীকার করিয়াছেন। 
আমরা শ্রীমদ্তাগবতের প্রথম স্কন্ধে অধোক্ষজ বা অতীন্দ্রিয় ভগবানের 
অহৈতুকী অর্থাৎ হেতুরহিতা, অপ্রতিহতা অর্থাৎ বিঘ্বাদিদ্বারা অনভিভূতা ভক্তিকেই 
অজামিলোপাখ্যানে স্পষ্ট করিয়া লিখিত হইয়াছে, যথা-_ 
এতাবানের লোকেস্মিন্‌ পুংসাং ধর্ম্মঃ পরঃ স্মৃতঃ। 
ভক্তিযোগো ভগবতি তন্নামগ্রহণাদিভিঃ|| 
(ভাঃ 6/3/22) 
অর্থাৎ, নামসঙ্কীর্তনাদি দ্বারা শ্রীভগবান বাসুদেবে যে ভক্তিযোগ,- = 
এই পর্যন্তই ইহ জগতে জীব সকলের পরমধর্ম্ম বলিয়া কথিত।” সর্বশিক্তিমান 
এই নামের আভাস মাত্রই মহা মহা পাপের প্রায়শ্চিত্ত সংসাধিত হয়__-উক্ত 
শ্রীমন্তাগবত ষষ্ঠ স্কন্ধে অজামিলোপাখ্যানে কথিত হইয়াছে 
স্তেনঃ সুরাপো মিত্রঞ্রগ্‌ ব্রহ্মহা গুরুতল্লগঃ। 
সত্রীরাজপিতৃগোহন্তা যে চ পাতকিনোপরে।। 
সব্বের্ধামপ্যঘমতামিদমেব সুনিষ্কৃতম্‌। 
নামব্যাহরণং বিষ্যোর্যতস্তদ্বিষয়া মতিঃ।| 
_ভাঃ ৬/২/৯-১০ 
(শ্ৰীবিষ্ণুদূতগণ যমদূতগণের “অজামিল সমগ্র জীবন ব্যাপী যে সকল 
পাপাচরণ করিয়াছেন, তাহার কোন প্রায়শ্চিত্ত করেন নাই, সুতরাং তাহাকে 
আমরা দণ্ডপাণি যমরাজের নিকট লইয়া যাইব, তথায় তিনি পাপানুরূপ দণ্ড 


পাইয়া শুদ্ধি লাভ করিবেন”__এই উক্তি শ্রবণ করিয়া যমদূতগণকে লক্ষ্য করতঃ 
নামমাহাত্ম্য কহিতে লাগিলেন-_এই ব্ৰাহ্মণ অজামিল মৃত্যুকালে 'নারায়ণ' এই 
নামাভাস উচ্চারণ করতঃ শুধু এক জন্মের নয়, কোটী জন্মের পাপের প্রায়শ্চিত্ত 
করিয়াছেন, শ্রীহরির নামাভাস গ্রহণই সব্ববিধ পাপের উত্তম প্রায়স্চিত্ত। কর্ম্মজড় 
স্মৃতিশাস্ত্র বিহিত প্ৰায়শ্চিত্ত দ্বারা পাপের তাৎকালিক কিছু কিছু শান্তি হইলেও 
তাহাতে পাপীর পাপপ্রবৃত্তি সম্যকভাবে প্রশমিত হয় না। পুনরায় সে পাপাচারে 
প্রবৃত্ত হয়। কিন্তু শ্রীহরির নামাভাসে পাপ সমূলে উৎপাটিত হইয়া যায়, হৃদয় পাপ 
প্রবৃত্তি শুন্য হইয়া বিশুদ্ধ হয়। সুতরাং অজামিল পুত্রোপচারে সাঙ্কেত্যরূপ 
নামাভাস দ্বারা পাপমুক্ত হইয়াছেন। তিনি আর যমদণ্ড্য নহেন।” ইহা শুনিয়া 
অজামিলকে যমপাশ হইতে মুক্ত করিয়া দিয়া বিষ্ণুদূতগণ অন্তহিত হইলেন। 
এতদ প্রসঙ্গে উক্ত হইয়াছেন) 

স্বর্ণস্তেয়ী (সুবর্ণাদি বহুমূল্য দ্রব্য অপহরণকারী,) মদ্যপায়ী, মিত্রদ্রোহী, 
ব্ৰহ্মঘাতী, গুরুপত্বীগামী, স্ত্রী-হত্যাকারী, গো-হত্যাকারী, পিতৃহত্যাকারী, 
রাজহত্যাকারী, এবং অন্যান্য যে সকল মহাপাতকী আছে- শ্রীবিষ্ণ্র 
নামোচ্চারণই তাহাদের শ্রেষ্ঠ প্রায়শ্চিত্ত। কারণ যে ব্যক্তি এ নাম উচ্চারণ করে, 
তাহার সম্বন্ধে ভগবান্‌ শ্রীবিষ্ণুর “এই ব্যক্তি আমার নিজজন, ইহাকে সব্বতোভাবে 
আমার রক্ষা করা কর্তৃব্য'__এইরূপ মতি হইয়া থাকে।” 

তবে এইরূপ নামমাহাত্ম্য শ্রবণ করিয়া যেন 'নামবলে পাপাচরণ'-রূপ 
নামাপরাধে লিপ্ত না হইতে হয়--এই বিষয়েও বিশেষ সাবধান হইতে হইবে৷ 
আবার এরূপ নামমাহাত্ম্যকে অতিস্ততিজ্ঞানে অবিশ্বাস করিলেও শ্রীনামের চরণে 
মহাপরাধ উপস্থিত হয়। শ্রীমন্মহাপ্রভূ নবদ্বীপে বাল্যলীলাকালে এক পড়ুয়ার মুখে 
নামমাহাত্ম্যে অর্থবাদ বা অতিস্ততি জ্ঞানরূপ মহাপরাধের কথা শ্রবণমাত্র অত্যন্ত 
দুঃখিত হইয়া সচেলে গঙ্গাস্নান করিয়াছিলেন। শ্রীঅনন্তদেব তাহার অনন্তবদনে 
নামমাহাস্ম্য কীর্তন করিয়াও তাহার অন্ত পান না, সে স্থলে নামাভাসে মহাপাতক 
হইতেও পরিত্রাণের কথায় আর বিশেষ কি বিস্ময়জনক ব্যাপার থাকিতে পারে৷ 
“এক কৃষ্ণনামে যত পাপ হরে, পাপীর কি সাধ্য আছে তত পাপ করে।।”__এই 
কথাটি শুনিবামাত্র কেহ যদি উহাকে হাসিয়া উড়াইয়া দিতে চাহেন, তাহা হইলে 
তাহাকে শ্রীনাম প্রভুর চরণে মহাপরাধে লিপ্ত হইতে হইবে। আমরা নামমহিমায় 
অবিশ্বাস হেতুই নামের ফল পাই না।শাস্ত্রবাক্যে-_ভগবদ্ধাক্যে দৃঢ় বিশ্বাসের নামই 
শ্রদ্ধা । শ্রীগুরুকৃষ্ণপ্রসাদেই এই শ্রদ্ধারূপ ভক্তিলতার বীজ পাওয়া যায়। সেই বীজ 
হৃদয়ক্ষেত্রে রোপণ করিয়া তাহাতে সাধুগুরুমুখে কৃষ্ণকথা শ্রবণ কীর্তন রূপ 
জলসেচন করিতে হইবে। তবেই সেই বীজ অঙ্কুরিত ও পল্লপবিত হইয়া ক্রমে ক্রমে 
বৃদ্ধি পাইতে থাকিবে। সেই অবস্থায়ও বিশেষ সাবধান হইতে হইবে, যাহাতে 


বৈষ্ণবাপরাধরূপ মহামত্ত হস্তী দ্বারা আক্রান্ত না হইতে হয়। আর একটি বিষয়েও 
বিশেষ সতর্ক থাকিতে হইবে, যেন পরগাছারপ ভুক্তি মুক্তি সিদ্ধি বাঞ্ছা তথা লাভ- 
পৃজা-প্রতিষ্ঠাকাভক্ষা জীবহিংসা, অবৈধ স্ত্রী-সঙ্গাদি, কুটিনাটি প্রভৃতির উদগম না 
হয়। শ্রবণ-কীর্তনাদি চলিলেও এ সকল পরগাছার উদগমে “স্তব্ধ হইয়া মূল শাখা 
বাড়িতে না পায়”। (শুদ্ধভক্তে) সাধুসঙ্গে কৃষ্ণনাম গ্রহণ ব্যতীত এই সকল মহা 
উৎপাত হইতে রক্ষা পাইবার আর কোন উপায় নাই। শ্রীহরিগুরুবৈষ্ণবচরণ স্মরণ 
হইতে ক্ষণমাত্রও যেন বিরতি না আসে, তাহা হইলেই ভক্তিলতা কৃষ্ণচরণ- 
কল্পবৃক্ষ আশ্রয় লইবার সৌভাগ্য বরণ করিবেন। অবশ্য সেখানেও শ্রবণ কীর্তন 
জল সেচন কাৰ্য্য চলিবে। তবেই সেই ভক্তিলতায় প্রেমফল ফলিবে _ ক্রমশঃ 
তাহা পরিপক্কাবস্থা প্রাপ্ত হইয়া সাধককে অফুরন্ত আনন্দ প্রদান করিবে। এজন্য 
শ্রীমন্মহাপ্রভুর উপদিষ্টনাম-সঙ্কীর্তনই সাধন ও সাধ্যাবস্থা প্রাপক । 

আমরা পরবর্তিসংখ্যা সমূহে এ সকল বিষয়ে আরও আলোচনার 
আশা পোষণ করিতেছি। “শ্লিয়মাণো হরেনাম গুণন পুত্রোপচারিতম্‌। 
অজামিলোপ্যগাদ্ধাম কিমুত শ্রদ্ধয়া গুণন্‌।।” অর্থাৎ অহো, মৃত্যু যন্ত্রণায় শ্রিয়মাণ 
হইয়া পুত্রের আহবান উপলক্ষ্যেও যে হরিনাম গ্রহণ করিয়া অজামিলের মতো 
ব্ৰহ্মবন্ধুও (ব্রাহ্মণাধমও) ভগবদ্ধাম (বৈকুণ্ঠ) প্রাপ্ত হইলেন, সেই হরিনাম 
(সদগুরুপাদাশ্রয়ে) নিরপরাধে শ্রদ্ধার সহিত সতত কীর্তন করিলে যে জীব তদ্ধাম 
প্রাপ্ত হইবেন, তাহাতে আর সন্দেহ কি? তাহাই স্থির সিদ্ধান্ত।” _-ভাঃ ৬/২/৪৯ 
নামও তদ্রুপ নিখিল বেদবেদ্য বস্তু, তাই শ্রীল রূপ গোস্বামিপাদ তাহার নামাষ্টকের 
প্রথমেই লিখিয়াছেন__ 


(“নিখিল বেদের সারভাগ উপনিষদ রত্ৰমালার প্রভানিকর দ্বারা 
তোমার পাদপদ্মনখের শেষসীমা নীরাজিত হইতেছে এবং নিরস্তকুহক মুক্তকুল 
নিরন্তর তোমার উপাসনা করিতেছেন। অতএব, হে হরিনাম ! আমি তোমাকে 
সব্বতোভাবে আশ্রয় করিতেছি।”) 

পরমারাধ্য শ্রীশ্রীল ঠাকুর ভক্তিবিনোদ তাহার গীতিকাব্য “গীতাবলী” 
গ্রন্থে উহার এইরূপ মর্ম্মানুবাদ করিয়াছেন__ 

শ্রীরপ-বদনে 

স্বনাম-মহিমা, করল প্রচার। 


মঙ্গল-আরতি করই অনুক্ষণ 
দ্বিগুণিত-পঞ্চ প্রদীপো॥ 
চৌদ্দ ভুবন-মাহ দেব-নর-বানর 
ভাগ যাকর বলবান্‌।। 


নাম-চরণে পড়ে ভক্তিবিনোদ কহে 
তুয়াপদে মাগহু নিলয় || 


শ্রীগোপীনাথ গৌড়ীয় মঠ 
“শ্রীসনাতম শিক্ষারস্তেই মহাপ্রভু সব্বপ্রথমে জীবের স্বরূপ বিচার 
শিক্ষা দিলেন-_ 
“জীবের স্বরূপ'হয়-কৃষ্ণের “নিত্যদাস'। 
কৃষ্ণের “তটস্থা-শক্তি'ভেদাভেদ প্রকাশ'।।” 
(চেঃ চঃ মধ্য বিংশ ১০৮) 
ইহাই জীবের স্বরূপের পরিচয়, এই পরিচয়ে প্রতিষ্ঠিত হইতে পারিলে 
স্থাপিত হইতে পারিবে।” 
_ শ্রীল ভক্তিপ্রমোদ পুরী গোস্বামী মহারাজ 
1 শ্রীশ্ীপ্রেমবিবর্তে জীবের কৃষ্ণ বহিমুর্ধিতার পরিচয়ে বলা হইয়াছে__ 


কৃষ্গবহিনুি হইয়া ভোগবাগ্গ করে। 
খরে।। 

পিশাচী পাইলে যেন মতিচ্ছন্ন হয়। 

মায়াগ্রস্ত জীবের হয় সে ভাব উদয় 

আমি নিত্য কৃষ্ণদাস-_এই কথা 
ভুলে। 

মায়ার নফর হইয়া চিরদিন বুলে।। 

কডু রাজা, কতু প্রজা, কডু বিপ্র, 
শুর্র/ 

কত সুখী, কতু দুঃখী, কতু কীট, 
ক্ষত্ৰ ।। 

কভু স্বর্গে কড়ু মর্ত্যে নরকে বা 
কড়ু। 

কড়ু দৈব, কভু দৈত্য, কডু দাস প্রভু 

